
gitandum  instruxisti,  cursumque  ejus  per  disciplinae  aequora  rex¬ 
isti,  qui  eruditionis  sitim  atque  ad  verum  investigandum  ardorem 
in  me  nunquam  non  fovisti,  Tibi  caxissime  Pater  et  optime,  amico¬ 
rum  prime  omnium,  cujus  virtutes  et  amor  patemus  me  devinc¬ 
tissimum  tenent,  et  imo  pectore  reposti  nunquam  e  memoria  ex¬ 
cident,  has  paginas,  summa  pietate  consecro.  Eas  igitur,  animi 
in  aeternum  grati  testimonium,  caducum  quidem,  sed  sincerum, 
accipias.  Ut  diu  nobis  tutamen  et  dulce  decus  intersis  Deum  oro 
atque  obsecro.  Vale  !  optime  Vale  ! 


Ol  .  I(.  o  11/  \  j  ; 


* 


«a  .i  - . 


. 

. 

. 

ittilAit  t<uf  .  .  4,'  >  i  3 i  :.J  I  v  w  ;  «  , 


"  •  • 

. 

v 


■ 

* 

•  • 


V 


•  *■ 


\ 


I 


‘ 

. 

■ 

■ 

■ 


DISSERTATIO  CIIEMICO-PHYSIOLOGICA 


DE 


SANGUINE 

EJUSQUE  MUTATIONIBUS. 


AUCTORE  CAROLO  J.  B.  WILLIAMS. 


PiIysiologia,  secus  ac  pleraeque  aliae  scien- 
tiic,  legibus  sibi  propriis  haudquaquam  inni¬ 
titur.  Corpus  enim  animale  machina  est, 
viribus  pluribus  physicis  subjecta,  quibus 
etiam  quaedam  sibi  propriae,  vitae  dotes,  ad¬ 
junguntur.  Leges  igitur,  et  mechanicae  et 
cliemicae,  aliquatenus  hanc  machinam  re¬ 
gunt.  Mira  illa  fabrica,  quae  nusquam  non 
in  animantibus  invenitur,  has  vires  ita  con¬ 
jungit  ut  novae  res  variaeque  gignantur, 
quas  alibi  fingere  necquicquam  conareres. 
Vires  vero  quae  rite  vitales  vocantur,  alium 
constituunt  ordinem,  qui  nulla  (quoad  hac- 

tenus  noscimus)  illarum  conjunctione  expli¬ 
cari  queat.  Phenomena  vero  quas  vitalia 
habentur  seque  ac  mechanica  et  chemica  sub 
legibus  paucis  generalibus  digeri  possunt. 

Physiologia  igitur,  ni  fallor,  harum  legum 
omnium  est  cognitio,  et  ad  has  corporis  phe- 
nomenorum  relatio;  atque  ille  felicissime 
studium  prosequetur,  qui  leges  et  physicas 
et  vitales  pariter  contemplatur. 

Phenomena  profecto  quaedam  sunt,  quae 
nulli  legi  generali  adhuc  tribui- possunt ;  et 
haec  vi  vitali  nihilominus  fere  adscribun- 
tur ;  at  cur  verbis  sine  sensu  utamur  ?  Ig¬ 
norantiam  potiiis  agnoscamus,  neque  vani 
nube  sermonis  eam  velare  conemur,  quae 
lumen  progressus  obscurat  et  viae  scientiae 
tenebras  obducit. 

In  hoc  incepto,  igitur,  mihi  erit  studium 
ordinis  cuj  usque  ex  his  limitem  observare,  et 
quoniam  argumentum  Sanguinis  Mutatio¬ 
nes  ehem  icas  praecipue  amplectitur,  necesse 
sequitur  ut  legibus  cliemicis  prae  caeteris  ani¬ 
mum  intendant. 

Propositum  est  mihi  primo  de  Sanguinis 
compositione  chemica ;  dein,  de  mutationi¬ 
bus  quae  ex  organicis  et  corporeis  maximi 
momenti  actionibus  proveniant ;  postremo. 


E  JUS  QUE  MUTATIONIBUS. 


de  phenomenis  ex  his  mutationibus  ortis, 
disserere. 


I.  DE  SANGUINIS  COMPOSITIONE 
CHEMICA. 

Sanguis,  secundum  Berzelii,  Marcet, 
et  Brande  investigationes,  natura  minime 
simplice  esse  videtur  ;  siquidem  plane  qua- 
tuor  elementa  animalia  continet ;  scilicet. 
Albumen,  Fibrinam,  materiamque  coloran¬ 
tem  propriam,  et  Mucum,  qui  etsi  saepe  ita 
vocatur  a  chemicis,  nondum  tamen  clare  de¬ 
finitur.  Quod  reliquum  est,  ex  aqua  sales 
solutos  tenenti  constat.  De  horum  utrius- 
que  natura  et  proprietatibus,  quantum  ex 
experimentis  chemicis  liquet,  disserendum 
est. 

tj 

Duo  Albuminis  status  notescuntur,  quo¬ 
rum  primus  fluidus,  colore  vacuus,  et  ali¬ 
quantulum  viscidus  est,  ut  in  ovi  albo,  vel 
dilutior  in  Sanguinis  sero,  det  igitur.  Ali¬ 
ter  vero  albumen  solidum  invenitur,  coloris 
albidi,  vel  margaritae  instar.  Albumen 
liquidum  in  solidum  convertitur,  actione 
caloris,  Galvanismi,  acidorum  et  alcoholis  i 

quas  quidem  nullam  aliam  inter  se  simi¬ 
litudinem  communem  habent.  Ex  his 
vero,  duo  postrema  aquam  sejungendo 
hoc  praestare  putantur.  Qua  potestate  calor 
albumen  cogit,  haud  ita  facile  ostendi  potest ; 
omnes  enim  theoreae  quibus  scriptores  hoc 
explicare  aggrediuntur,  vel  factis  erroneis 
innituntur,  vel  legibus  chemiae  perspectis 
repugnant.  Explicatio  Doetoris  Thomson,* 
quamvis  per  se  contemplata,  speciosa  esse  vi¬ 
deatur,  tamen  accurate  perscrutata,  praeter 
enunciatum  sequens  nil  continet ;  aquam , 
addito  usque  ad  certum  gradum  calore ,  su¬ 
am  solvendi  facultatem  amittere  :  Haec  au¬ 
tem  positio  nequaquam  nodum  solvit,  quia 
compar  caloris  effectus  nusquam  alibi  inveni¬ 
endus  est. 

Domini  Puevost  et  Dumas  Geneven- 
ses,j-  in  commentario  quod  factis  physiologo 
utilissimis  abundat,  varias  indicaverunt  pro¬ 
prietates  ex  quibus  concretum  albumen  aci¬ 
dum  esse  videtur,  et  admodum  verisimile  iit, . 
hanc  materiam  aqua  solvi,  quia  in  sero,  ovi- 


*  System  of  Chemistry,  Ed.  6,  Vol-  IV. 

+  Examen  du  Sang,  et  son  action  dans  lesdivers  Phe 
nomenes  de  la  Vie. — Bibliothcque  Universelle,  1821. 

que  albo  cum  soda  conjuncta  est.  Hinc 
quoque  albumen  solidum  omnibus  quae  so- 
dam  separare  possunt,  dejicitur.  Hoc  cum 
acidis  tum  alcohole  efficitur  ;  priorum  actio 
manifeste  apparet;  posterioris  vero,  ut  veri- 
simile  est,  ex  proclivitate  ejus  ad  sodam  so¬ 
lutam  tenendam,  pendet  ;  phaenomenon 
omnino  ei  contrarium  quod  ex  aqua  in  sales 
quosdam  metallicos  agente  provenit.* 

Albuminis  vero  acida  natura  ex  modo  quo 
Galvanismus  id  afficit,  optime  dignoscitur. 
Dominus  Beande  primus  invenit  ovi  albu¬ 
men  Galvanismo  subjectum  apud  polum  po¬ 
sitivum  in  coagulo  dejici,  dum  apud  polum 
negativum  detigitur  soda  caustica.  Hoc 
experimento  cum  netis  ex  metallo  oxygenii 
avido  confectis  perfecto,  materia  ex  albumi¬ 
ne  cum  oxido  metalli  conjuncto  composita, 
formatur;  ut  a  Pkevost  et  Du mas  primo 
observatum  est. 

Haec  sententia  quodammodo  confirmari 
videtur  experimentis,  quae,  ut  certiorem  me- 
ipsum  facerem  anne  albumen  alkalina  neu- 


*  In  hac  sententia  mihi  fides  firmabatur  invenienti 
colores  vegetabiles  multo  facilius  ovi  albo  affici  posse, 
si  alcohole  adjecto  cogitur. 

tralia  reddere  potuerit,  peregi :  (e.  g.)  Aci¬ 
dum  muriaticum  tenue  ovi  albumini  cum 
aquae  magnitudine  ejus  ter  quater  ve  diluto 
addidi  ut  alkali  accurate  neutrale  fieret  : 
nullum  autem  coagulum  apparuit.  Albu¬ 
mini  quoque  similiter  diluto,  et  per  acidum 
muriaticum  vel  per  calorem  coacto,  potassa 
pura  cautissime  addebatur  donec  coagulum 
solvisset ;  haec  solutio  postea  indicio  proprio 
objecta,  nullas  dotes  alcalinas  ostendit. 

Quomodo  ignis  albumen  coagulat  explica¬ 
tio  nunc  patet.  Domini  Prevost  et  Du- 
mas,  temperie  alta  alkali  acido  carbonico  ex 
materiae  animalis  parte  parva  formato,  satu¬ 
ratum  fieri,  putant.  Fourcroy  ostendit 
ovum  nisi  aliquamdiu  aeri  expositum  haud 
firmiter  coagulari  posse :  Oxy genium  autem 
ab  ovo  ita  objecto  absorbetur ;  et  mihi  in 
mentem  venit,  hoc  oxy  genium  temperie  al¬ 
ta,  partem  ex  albuminis  carbonio  separando, 
acidum  carbonicum  efficere,  et  exinde  coa¬ 
gulum  nasci. 

Haec  sententia  autem  haud  experimentis 
quae  institui  adhuc  confirmatur :  neque  enim 
multum  acidi  carbonici  ex  albumine  per  ca¬ 
lorem  concreto  evolvere  poteram  ;  nec  liqui¬ 
dum  albumen  aura  gasis  acidi  carbonici  trans- 

missa  coagulavi.  Haud  tamen  ex  his  sequi¬ 
tur  explicationem  antea  dictam  erroneam 
esse,  siquidem  in  primo  experimento  insolu¬ 
bilis  et  impervia  coaguli  albuminis  structura 
agentis  actioni  obstare  potuerit :  in  secundo 
analogia  haud  servatur;  quia  acidum  carbo- 
nicum  inter  solitam  coeli  temperiem  affinita¬ 
tem  ad  sodam  minorem  quam  albumen  for¬ 
sitan  habeat ;  vel,  quia,  inter  gradum  calo¬ 
ris  ubi  albumen  coagulatur,  compositionis 
ex  parte  amissa  carbonii  mutatio  necessa¬ 
ria  sit,  ut  affinitate  quam  acidum  carboni- 
cum  minore  erga  sodam  afficeretur. 

Experimenta  Bebzelii*  ostendere  viden¬ 
tur  albumen  acidorum  quoque  proprietates 
delere,  adeo  ut  exemplum  aliud  materias  ani¬ 
malis  cum  acidis  tum  alkalinis  proprietatibus 
praeditae,  darent :  mihi  autem  modum  quo 
haec  experimenta  perficiebantur  consider¬ 
anti,  probabile  esse  videtur,  albuminis  na¬ 
turam  admodum  mutari ;  et  huic  opinioni 
favet  quod  solutio  potassae  a  me  adjecta, 
ammoniam  ex  suis  cum  acido  sulphurieo 
compositis,  extricabat. 

Secundum  elementum,  notatu  dignum, 


*  Medico- Chirurg.  Trans.  Vol.  III.  1812. 

Fibrina  est.  Demonstravit  Berzelius* 
hujus  materiae  et  albuminis  concreti  proprie¬ 
tates,  quod  ad  agentia  chemica  attinet,  pa¬ 
rum  distare.  Fibrina  enim  ab  alkalinis  sol¬ 
vitur,  atque  solutio  haec  a  calore,  alcohole, 
et  acidis  coagulari  potest.  Acida  quoque 
ad  utrumque  pari  modo  se  gerunt.  In  struc¬ 
tura  autem  organica,  necnon  in  constitutione 
ultima,  inter  se  distare  videntur. 

Priusquam  colorantis  materiae  naturam 
considero,  aliquid  de  relatione  mechanica 
eam  inter  et  sanguinis  fibrinam,  dicendum 
est. 

Quamvis  sanguinem  ex  fluido  limpido 
particulas  coloratas  in  se  suspensas  tenente, 
post  microscopium  inventum,  cito  detege¬ 
batur  ;  tamen  aliis  aliae,  et  parum  concordes, 
de  harum  particularum  forma  figuraque 
sententiae  erant.  Scriptoribus  de  micros- 
copicis  antiquioribus  praetermissis,  recen- 
tissimorum  observatuum  summam  dare 
statui.  Clar.  Everaedus  Home|  haec 
corpora  sphaerica  esse,  et  ex  globulo  in¬ 
terno  sine  colore,  sed  materia  colorante  invo- 


*  Op.  modo  citat. 

f  Philosophical  Transactions,  ISIS. 

voluto,  constare  descripsit.  Punctis  trigin¬ 
ta  temporis  post  sanguinem  detractum  non¬ 
dum  elapsis,  materia  colorante  sejuncta,  pro¬ 
priam  eorum  formam  amittunt,  atque  glo¬ 
buli  centrales  concurrunt,  et  in  acervos  aut 
lineas  coalescunt.  Fibrae  autem  fibrinae, 
musculi  que,  ex  globulis  talibus  conjunctis  et 
forma  fili  dispositis,  constant. 

Indagationes  a  Pbevost  et  Du  mas*  fac¬ 
tae  de  hac  re,  longe  omnium  accuratissimae 
mihi  videntur.  Ex  minuta  investigatione 
sanguinis,  vel  recenter  missi,  vel  in  ranae  tela 
seu  in  Vespertilionis  ala  circuitum  facientis,  hi 
scriptores  collegerunt  (ut  Dominus  Hewson| 
diu  antej  figuram  globulorum  rubrorum  in 
Mammalibus  aut  compressam  spheroidem  aut 
lentis  vitreae  centro  tumidae  instar  esse;  in 
avibus  autem,  et  frigidi  sanguinis  animalibus 
ellipseos  formae  maxime  appropinquare.  Glo¬ 
bulum  quoque  centralem  sphaericum,  transluci¬ 
dum,  et  sine  colore  esse  invenerunt;  omnesque 
Everaedi  Home  conclusiones  de  fibrinae  et 
fibrae  musculosae  structura  confirmarunt,  et 
magnitudinem  globulorum  has  componentium 


*  Examen  du  Sang,  etc.  loc.  supra  cit. 
t  Phil.  Trans. 

et  sanguinis  sine  colore  globulorum  eandem 
esse  ostenderunt.  Ab  iis  quoque  colligebatur 
sanguinem  coagulari  ob  globulos  centrales  ma¬ 
teriam  colorantem  relinquentes,  et  ita  coeun¬ 
tes  ut  massam  continuam,  nimirum  Fibri¬ 
nam,  materiam  colorantem  tantum  mecha¬ 
nice  per  se  diffusam  tenentem,  formaret.  Ex 
his  experimentis,  sanguinis  natura  in  corpore 
vivo  novam  speciem  induere  videtur,  quippe 
fibrinam  et  globulos  eosdem  esse  apparet.* 
Hos  globulos,  et  lactis,  chyli,  purisque  sani, 
natura  eadem  esse  probabant.  Albumen,  quo¬ 
que,  sive  galvanismo  seu  calore  concretum,  iis¬ 
dem  auctoribus  ope  microscopii  scrutantibus, 
ex  globulis  quoad  formam  magnitudinem  que 
iis  sanguinis  similibus,  constare  apparebat.  Mi¬ 
hi  quoque  hoc  exploranti  globuli  plane  visi 
sunt  in  albumine  a  galvanismo  coagulato,  ac  in 
nonnullis  exemplis  dispositi  secundum  lineas 
regulares  seipsas  ita  decussantes  ut  tunicae  mus¬ 
culosae  vesicae  urinae  omninb  compares  esse  vi¬ 
derentur.!  Figuram  autem  et  magnitudinem 

*  Ex  variis  meis  investigationibus  microscopicis  mihi  pro¬ 
babile  videtur  globulos  plurimos  ab  omni  materia  colorante 
vacuos  in  sanguine  circuitum  faciente  existere. 

t  Species  heee  facilius  observatui  in  albumine  diluto  per 
vim  galvanicam  tenuem  concreto. 

non  solum  ab  iis  sanguinis  sed  etiam  inter  sese 
ita  variare,  ut  mihi  in  dubio  esset  anne  hi  auc¬ 
tores  de  eadem  forma  et  magnitudine  globulo- 
lorum  recte  judicassent. 

Materiam  colorantem  haud  solvi  in  aqua,  a 
Dumas  et  Prevost  ostenditur,  etiamsi  con¬ 
trarium  verum  esse  omnes  hactenus  credebant; 
ea  enim  a  crassamento  aquae  ri vulse  subjecto 
ita  minute  divisa  abducitur,  ut  percolari  pos¬ 
sit;  et  limpida  aquae  conditio  propter  ejus  pel- 
luciditatem  ne  minime  mutatur;  Fragmenta 
autem  ejus,  quae  ope  microscopii  cernuntur, 
post  quietem  sub  forma  depositi  satis  densi  ru- 
brique  subsidunt.  Hujusce  materiae  natura 
haud  accurate  dignoscitur;  divi  vero  notum  est 
spectabilem  ferri  proportionem  ab  ea  contine¬ 
ri  ;  atque  a  Prevost  et  Dumas,  contra  Ber- 
zelii  sententiam,  in  peroxidi  statu  esse  pro¬ 
batur.  Berzelii  experimenta  indicare  viden¬ 
tur  materiam  ejus  animalem,  albumen  seu  fi¬ 
brinam  esse  ;  sed  fides  haud  omnino  iis  haben¬ 
da  est,  patet  enim  eum  in  colorantis  materiae 
et  globulorum  misturam  operatum  fuisse.  Con¬ 
junctio  ferrum  inter,  et  albumen  (si  tale  sit)  ad¬ 
modum  poliens  esse  debet,  quoniam  ferrum 
minime  solitorum  indiciorum  actioni  obnoxium 

est.  Experimenta  synthetica  hanc  analysin 
haud  confirmarunt,  quia  nulla  compositio  ad¬ 
huc  artificiose  facta  fuit,  cui  similitudo  omnino 
eadem  cum  materia  sanguinis  colorante  est.* 

Materia  quae  Muco-extractiva  a  Doctore 
Marcet  appellatur,  plane  multiplex  est.  Ber- 
zelius  putat  eam  ex  lactate  sodae  partim  con¬ 
stare  ;  et  mihi,  reliquum  mucum  esse,  proba¬ 
bile  videtur. 

Sales  in  sero  contenti  muriates  phosphates- 
que  alcalini  precipue  sunt.  Serum  efficit  ut 
colores  vegetabiles  alcali  superfluum,  vel  for¬ 
san  carbonatum,  indicent ;  et  Doctor  Marcet 
hoc  alkali  sodam  esse  plane  ostendit,  j 

Ut  certam  notionem  Sanguinis  compositio¬ 
nis  in  vivo  corpore  darem,  utile  forsan  sit  ca¬ 
pita  eorum  maxumi  momenti  summatim  per¬ 
scribere  quse  ex  descriptione  antecedente  sequi 
videntur. 


*  Materia  huic  simillima  in  variis  experimentis  a  me  in¬ 
venta,  formabatur  coagulando  vel  alcohole,  vel  calore,  com¬ 
positum  ferri  peroxidati  cum  albumine  ope  galvanismi  fac¬ 
tum  j  color  vero  hujus  aureus  ruber  erat,  et  coccineum  san¬ 
guinis  desiderabat. 

t  Nicholson^  Journal,  Vol.  XXXI. 

Sanguis  ex  liquido  sero,  per  quod  diffun¬ 
duntur  rubri  coloris  et  figurae  certae  globuli, 
constat. 

*  i 

Serum  ex  aqua  compositionem  albuminis  et 
sodae  solutam  tenente,  conficitur;  soda  autem 
in  ea  superante,  subolbuminas  soclce  vocari  po¬ 
test. 

Globuli  ex  duabus  partibus  componuntur, 
quarum  prima  est  corpus  internum,  sphaericum, 
translucidum,  sine  colore,  albumini  concreto 
seu  simplici  affine. #  Secunda  autem,  materia 
colorans  est,  quae  prius  involvit,  gelatinosa,  et 
ex  peroxido  ferri  cum  principio  animali  con¬ 
juncto,  forsan  ferri  peralbuminate ,  constat. 


*  Prevost  et  Dum  as  coagulati  albuminis  et  fibrinae  na¬ 
turam  omnino  eandem  esse  contendunt.  Huic  sententiae 
autem,  ut  Chemia  jam  se  habet,  haud  lubens  assentiri  pos¬ 
sum  ;  omisso  enim  argumento  certo  in  contrarium  quod  nobis 

analysis  suppeditat,  diversa  forma  et  paucis  etiam  in  casibus 

» 

proprietates,  in  dubium  hanc  sententiam  vocant.  Conce¬ 
dendum  est  ab  his  chemicis  ipsis,  secundum  ratiocinationem 

i 

suam,  inter  albuminis  ab  alcohole,  et  calore  coagulati  com¬ 
positionem  distare. 

II.  DE  MUTATIONIBUS  QUAS  IN  CIRCUITU 

SANGUIS  SUBIT. 

His  rebus  de  solita  Sanguinis  constitutione 
praefatis,  mutationes  quae  eveniunt  ex  corporis 
actionibus  organicis  jam  considerandae  sunt. 
De  respiratione,  chyli  assimilatione,  et  secre¬ 
tione,  quia  maximi  sunt  momenti  ex  ordine 
disserere  mihi  consilium  est. 

I.  De  Mutationibus  Sanguinis  ex  Respira¬ 
tione  effectis . 

Putabam  me  hoc  commodissime  exploratu¬ 
rum  esse,  si  in  isthac  dissertatione  jam  floren¬ 
tes  et  olim  vigentes  theoreas  investigarem,  et 
cum  certis  factis  caute  compararem,  ut  cognos¬ 
cerem  quantum  fieri  potest,  et  scientia  hodier¬ 
na  permittit,  quomodo  respirationis  phenome- 
na  optime  explicari  possunt.  Theoreae  duae 
tantum,  propter  recentiorum  inventa,  accurate 
et  secundum  scientiae  praecepta  perpendendae 
sunt. 

Theoream  a  Dom.  Ellis  dispositam,  a  plu¬ 
ribus  hodie  receptam,  et  illustrium  Black, 

Priestley,  Lavoisier  ac  Crawford  inven- 

i 

tis  et  opinionibus  innixam,  primo  considerare 
volo.  Propositiones  definitas  primo  propone¬ 
re,  dein  argumenta,  quibus  hae  vel  confirmari 
vel  refelli  debent,  proferre,  mihi  optabile  esse 
videtur. 

1.  Sanguis  Venosus  ab  arterioso  distat  ob 
carbonii  copiam  in  chemica  ejus  constitutione 
majorem  contentam,  necnon  in  capacitate  pro 
calore,  calor  enim  venarum  sanguinis  specifi¬ 
cus  (aqua  ipsa  pro  1.000  liabita)  0.8928,  arteri¬ 
arum  vero  1.0300,  acquiparat. 

2.  Venoso  ex  sanguine  in  pulmonibus  se¬ 
cernitur  carbonium,  quod  statim  se  cum  oxy- 
genio  aeris  inhalati  conjungens,  caloris  liberi 
fons  fit.  Hic  autem  calor,  auctam  sanguinis  jam 
ad  naturam  arteriosam  mutati  capacitatem  sa¬ 
tiando,  latet. 

3.  Per  corpus  circuitum  faciens,  sanguis  ar¬ 
teriosus  ob  carbonium  acquisitum  venosus  fit, 
et  capacitate  ejus  pro  calorico  simul  cum  hac 
conversione  imminuta,  calor  sensilis  evolvitur. 

Argumenta  quibus  has  propositiones  proban¬ 
tur  jam  consideranda  sunt. 


I 

1.  Lavoisieu*  et  Crawford|  censebant 
constitutionem  sanguinis  venarum  et  arteria¬ 
rum  inter  se  distare  ob  hydrocarbonium  super¬ 
vacaneum  in  priore  laxe  conjunctum.  In  sen¬ 
tentiam  hanc  venerunt,  quia  in  aere  qui  e  pul¬ 
monibus  expellitur,  pro  oxygenio  ab  eo  amis¬ 
so,  invenerunt  gas  acidum  carbonieum  et  va¬ 
porem  aquosum,  quae  putabantur  nasci  ex 
conjunctione  hydrocarbonii  sanguinis  venosi 
cum  oxygenio  quod  in  aere  hoc  deficiebat.  Ex¬ 
perimenta  vero  reeentiora  Dominis  Allen  et 
Pepys|  ita  perfecta  ut  cum  maxima  fiducia 
pro  veris  haberi  debeant,  acidum  carbonieum 
expiratum  tantum  oxy genii  quantum  aer  inha¬ 
latus  amiserat  continere  ostendunt.  Exhinc 
nihil  praeter  acidum  carbonieum  in  pulmonibus 
formari  posse  et  vaporem  aquas  meram  esse  eva¬ 
porationem  a  bronchorum  superficie  h  umida, 
patet$.  Dominus  Ellis  igitur, ||  sanguinem  ve- 


*  Mcm.dc  1’Academie  Roy.  de  Paris,  1777-1780. 
t  Crawford  on  Animal  Heat. 
f  Phil.  Trans.  1808-9. 

\  Quoniam  aquosi  vaporis  quantitas  vel  augeri  vel 
minui  potest,  ut  volumus,  contrahendo  aut  relaxando 
Glottidis  aperturam,  puto  evaporationem  ex  superficie 
ejus,  causam  hujus  esse  precipuam. 

||  Enquiry  into  the  Changes  induced  in  Atmospherie 
Air,  & c.  Part  II. 

nosum  ab  arterioso  ita  ut  dixi  distare  putat. 
Si  autem  qute  venoso  sanguini  peculiaria  sunt 
ex  carbonii  quantitate  addita  oriuntur,  quaeri 
potest  quali  in  statu  carbonium  hoc  repiriri 
potest.  Secundum  Cbawfobd  theoream,  hy- 
drocarbonium  minime  arcte  conjunctum  cum 
sanguine  esse  censebatur.  Hoc  quidem  ex¬ 
emplo  sermone  indefinito  usus  est :  certe  au¬ 
tem  ita  loqui  minime  idoneum  est  si  inter  carbo¬ 
nium  simplex  et  sanguinem  relationem  osten¬ 
dere  vellemus.  Ab  alio  auctore  etiam  nuperius 
dictum  fuit  carbonem  liberum  in  sanguine  for¬ 
san  i  nesse,  atque  colore  ejus  nigro  sangui¬ 
nis  colorantem  materiam  obscuram  reddere.* 
Quamvis  de  opinione  hac  plane  erronea  nihil 
ferme  dici  opus  est,  tamen  haud  silendum,  tan¬ 
tam  liberi  carbonis  quantitatem,  quae  arterios¬ 
um  sanguinem  venoso  colore  imbueret,  facile 
analysi  chemica  detegi  posse,  quod  a  nemine 
in  chemia  perito  adhuc  effectum  est.  Dom. 
Ellis,|  quamvis  de  statu  carbonii  nullam  pro¬ 
fert  opinionem,  tamen  ostendere  conatus  est 
fuscum  venosi  sanguinis  colorem  huic  minime 
tribuendum  esse.  Ex  verbis  autem  suis  colli- 


*  Gooi)’s  Study  of  Medicine,  Vol.  I.  Proem  to  Class 
Pneumatica. 

toP.  modo  cit.  Part  1. 

gi  potest  eum  credidisse  carbonium  cum  aliquo 
sanguinis  elemento  utcunque  conjunctum 
esse  ;  et  si  hoc  verum  sit,  talis  conjunctio  pro 
coloris  causa  haberi  debet.  Haec  autem  opinio 
nullis  experimentis  probata  fuit,  neque  analo¬ 
gia  ipsa  congruit ;  quia  gas  carburatum  hydro- 
genium,  quod  a  sanguine  absorberi  potest,  co¬ 
lorem  ei  bene  floridum  communicat.  Hoc 
quoque  non  ex  hydrogenio  compositi  hujus 
evenit,  hydrogenium  enim  solum  non  ita  agit. 
Si  autem  aliquis  contenderet  hoc  nasci  ex  pro¬ 
pria  compositi  actione  partium  ex  quibus  con¬ 
stituitur  actione  omnino  dissimili,  responderi 
potest,  vix  aliquid  discrepare  inter  carburatum 
hydrogenium  (quoad  proprietates)  partesque 
suas  ;  in  hoc  exemplo  aliquid  esse  discriminis 
a  nemine  unquam  probatum  est.  Haec  igitur 
opinio,  qua?  nullo  facto  congruente  confirma¬ 
tur,  rejici  debet,  nisi  phenomenon,  ex  quo  orta 
est,  haud  aliter  explicandum  manifeste  osten¬ 
ditur. 

Quae  ad  hujus  propositionis  finem  diximus, 
de  sanguinis  venosi  et  arteriosi  calore  specifico, 
ex  Doctoris  Ciiawfoed  experimentis*  sequun¬ 
tur.  Ha?c  vero  minime  confirmata  sunt  expe¬ 
rimentis  JDoct.  Johannis  Davy|  notissimis. 


*  On  Animal  Heat. 


}  Phil.  Trans.  1814. 

ex  quibus  capacitatem  sanguinis  venosi  0.90S, 
arteriosi  autem  0,913  tantum  aestimabat. 
Quoniam  ex  nuperis  experimentis  Doctorem 
Crawford  in  quibusdam  aliis  exemplis  mini¬ 
me  recte  aestimasse  ostenditur,  necnon  in  hoc 
etiam  quia,  ut  dein  apparebit,  aliquid  erroris 
esse  patet,  summam  ex  Doctoris  Davy  expe¬ 
rimentis  collectam,  quae  nemine  contradicente 
accuratissime  perficiebantur,  pro  vera  habere 
volo.  Huic  etiam  favet  quia  compositio  san¬ 
guinis  venosi  et  arteriosi  inter  se  ita  paululum 
distat,  ut  a  peritissimis  discrimen  nondum  de¬ 
tectum  fuit. 

2.  Dominus  Caron*  primus  proposuit  carbo- 
nium  superfluum,  quod,  ut  pluribus  videtur,  in 
sanguine  venoso  inest,  vitali  actione  vasorum 
in  pulmonibus  exhalantium  secerni  posse  ;  et 
oxy genium  inspirati  aeris  cum  excreta  hac  ma¬ 
teria  conjungens  eam  auferre.  Dom.  Ellis 
sententiam  similem  in  medium  protulit,  ac 
versute  subtiliterque  defendit.  Sibi  visum 
est  omnem  actionem  directam  inter  aera  san- 


*  Reclierclies  Critiques  sui  l’ouvrage  de  Goodwin  sur 
la  Respiration,  &c. 

guinemque  membrana  viva  interposita  praeclu¬ 
di.  Ob  hanc  igitur  causam  conclusit  sangui¬ 
nem  venosum  in  arteriosum  mutari  arteria 
venaque  pulmonaribus  carbonium  secernenti¬ 
bus.  Anne  prior  opinio  vera  sit  postea  consi¬ 
derabimus  ;  nunc  autem  a  nobis  investigandum 
utrum  phenomena  tali  liypothesi  explanari 
possunt.  Quaecunque  in  prima  hujus  proposi¬ 
tionis  parte  continentur,  pro  veris  assumenda, 
et  omnia  ea  argumenta,  quae  ostendimus  contra 
hanc  opinionem,  omittenda  sunt. 

Dominus  Ellis  ex  rata  parte  quam  cum 
aequa  circulatione  sanguinis  acidi  carbonici  or¬ 
tus  habet,  argumentum  defendit.  Ita  Spad¬ 
ix  anzani*  in  cochleis  frigori  ad  0°  E.  aequali 
objectis  tum  circulationem  Sanguinis  cum  ef¬ 
fectum  quem  aer  expertus  est,  cessasse,  inve¬ 
nit  ;  sed  post  auctam  coeli  temperiem  secun¬ 
dum  eandem  ratam  partem  utrumque  denuo 
concitari.  Hoc  quoque  in  mure  Alpino  torpore 
affecto  evenit.  Patet  autem,  relatione  inter 
sanguinem  aeraque  utcunque  habita,  sangui¬ 
nem  mutari  non  posse,  nisi  per  pulmones,  ubi 
mutatio  efficitur,  secundum  seriem  continua¬ 
tam  propellitur. 


*  Mem.  sur  la  Rcspiration. 

A  st  acidum  carbonicum  haud  in  omni  ex¬ 
emplo,  ut  Domino  Ellis  videtur,  pro  circuitus 
viribus  nascitur,  quippe  alcohol  atque  vina,  il¬ 
lud  minuunt,*  has  vero  augent ;  ac  etiamsi  dum 
cibus  concoquitur,  circulatio  solito  languidior 
est,  tamen  plus  acidi  carbonici  e  pulmonibus 
exspiratur,  f 

Quamvis  in  dubium  vocari  posset,  anne  im¬ 
pulsus  secernens  organi  vivi  ita  attractionem 
chemicam  superare  queat,  ut  elementum  e  san¬ 
guine  segregare  valeat;  tamen  natura  vis  hujus 
obscurior  est  quam  ut  ei  limites  definiamus. 
Reliqua  igitur  considerabimus. 

Si  hanc  rem  secundum  physiologias  leges 
contemplamur,  argumentum  haud  leve  adversus 
theoream  quas  sanguinis  arterializationem  ac¬ 
tioni  secernenti  adscribit,  ex  experimentis  Bro- 
die4  Legallois,^  W.  Philip,||  Chossat,^| 
aliorumque  deduci  potest.  Ex  his  patebat,  si 


*  Doct.  A.  Fyfe,  Annals  of  Philosophy,  Vol.  IV. 
t  Lavoisier  et  Seguin,  Mem.  de  FAcad. 

X  Phil.  Trans.  1811. 

$  Experiences  sur  la  Principe  de  la  Vie. 

||  Experimental  Inquiry,  etc. 

Mem.  sur  Finfluence  du  Systeme  Nerveux  sur  Cha- 
leur  Animale. 

cerebrum  amoveretur,  vel  ejus  vis  veneno  de¬ 
leretur,  vel  nervi  organum  suppeditantes  re¬ 
scinderentur,  propriam  uniuscujusque  organi 
secretionem  certo  et  constanter  cessare,  dum 
ex  omnium  experimentis  sanguinem,  ex  Bro- 
die*  vero  aera  quoque,  rebus  ita  se  habentibus, 
easdem  mutationes  sustinere,  pulmonibus  arte 
inflatis,  asque  ac  in  corpore  integro,  ostendeba¬ 
tur.  Haud  necesse  est  ut  exquirerem  anne 
secretio  actioni  nervorum  tribui  debet,  nam  ad 
rem  satis  habeo  experimenta  ostendere,  quod 
post  injuriam  generi  nervoso  allatam,  actio  se¬ 
cernens  vel  omnino  cessat,  vel  multum  vitia¬ 
tur.  Si  pulmonum  actio  pro  secretione  ha¬ 
benda  est,  haud  constat  quare  diversis  legi¬ 
bus  quam  aliarum  secretionum  gubernaretur. 

Dominus  Ellis  nihil  conjecit  de  eo  carbo- 
nii  statu  quo  ex  vasibus  pulmonum  exhalanti¬ 
bus  excernitur.  Quum  igne  alio  ve  modo  ex 
materiis  organicis  comparatur,  nigrum  est  et 
non  solvendum,  quod  evenire  quoque  in  hoc 
exemplo  debet.  Haec  conjectura  a  cadaverum 
pulmonibus  incisis,  firmari  videtur  ;  quae  plu¬ 
rimis  in  partibus  materia  nigra  ex  carbonio 


*  Phil,  Trans.  1812. 

praecipue  constante,  maculantur.*  Licet  quo¬ 
que,  ut  notatu  dignum  est,  hoc  in  vasibus  ne 
sanguiferis  quidem  sed  lymphaticis  invenitur, 
tamen  ratio  in  aprico  erit,  si  pro  vero  admit¬ 
titur,  haec  ex  superficie  cellularum  bronchalium 
omnia  quae  vasis  extremis  excreta  sunt,  resor¬ 
bere.  Doctor  Peabson  vero,  qui  solus  hanc 
rem  diligenter  investigavit,  alitbr  atque  forsan 
congruentius  cum  aliis  de  ea  observatis  expla¬ 
nat.  Haec  materia,  ut  sibi  videtur,  ex  fuligine 
per  aera  plus  minusve  diffusa  constat,  quae  cum 
spiritu  trahitur,  et  ex  superficie  interna  bron- 
chali  ita  parce  resorbetur,  ut  nisi  per  plurimos 
annos  accumulata,  haud  discerni  possit,  ideo- 
que  maxime  apud  senes  abundat. 

Quaedam  autem  sunt  ex  arterializationis 
phenomenis,  quae  cum  hac  theorea  vix  congru¬ 
unt  ;  si  enim  vera  esset,  sequitur  hunc  proces¬ 
sum  aliquamdiu  sine  aeris  accessione  perman¬ 
surum,  quippe  vasorum  exhalantium  actio  car- 
bonium  secernens  perstare  opportet,  donec  os¬ 
tiis  occlusis  mechanice  coercetur.  Experimenta 
BiCHATf  autem  probant  hoc  procul  a  vero  esse. 


*  Doct.  G.  Pearson,  Phil.  Trans.  1813. 
t  Recherches  sur  la  Vie  ct  la  Mort. 

aeraque  ita  ad  sanguinem  mutandum  necessa¬ 
rium  esse,  ut,  eo  a  pulmonibus  abstracto,  muta¬ 
tio  interrumpatur,  denuoque  admisso,  confes- 
*tim  restituatur.  Phenomenon  a  Legallois* 
observatum  huic  opinioni  magis  adhuc  adver¬ 
satur  ;  nimirum,  post  cordis  vim  se  contrahen¬ 
di  extinctam,  si  pulmones  arte  inflarentur,  san¬ 
guinem  in  vasis  pulmonum,  in  corde  sinistro, 
et  in  arteriis  magnis  usque  ad  caroticas,  rub¬ 
rum  fieri. 

Quamvis  facta  antedicta  huic  argumento 
obstant,  altera  validiorque  objectio  jam  addu¬ 
cenda  est.  Si  a  pulmonum  exhalantibus  secer¬ 
nitur  carbonium,  quali  analogia  ostenditur  hoc 
carbonium  cum  aeris  qui  trahitur  oxy genio  se- 
se  posse  conjungere,  ad  temperiem  et  condi¬ 
tiones  secundum  quas  hic  esse  dicuntur?  Si  cau¬ 
te  accurateque  investigaremus  quam  secundum 
rationem  fiunt  processus  naturae,  quibus  aci¬ 
dum  carbonicum  formatur, — hoc  minime  even¬ 
turum  manifestum  foret.  Haud  negandum  est 
acidum  carbonicum  ex  materiis  quibusdam  pu¬ 
tredine  correptis  oriri  ob  carbonium  earum  cum 
oxy  genio  aeris  se  conjungens  ad  temperiem 
coeli  solitam ;  sed  minime  obliviscendum  affi- 


*  Experiences  sur  la  Principe  de  la  Vie. 

nitates  alias  in  his  exemplis  ad  conjunctionem 
efficiendam  contribuere,  lianc  ob  causam  a  re 
alienum  est :  Exemplum  enim  quod  hic  ani¬ 
madvertimus,  carbonii  simplicis,  segregati,  ide- 
oque  solidi,  erga  aera  atmosphericum,  relationi¬ 
bus  attinet.  Actio  autem  principii  vitas,  istius 
vis  incognitas  ac  ut  nonnullis  placet,  omnipo¬ 
tentis,  nullum  auxilium  praebere  potest ;  quip¬ 
pe  secundum  hanc  theoream  conjunctio  post 
carbonium  excretum,  ideoque  trans  vim  vita¬ 
lem  amotum,  eveniat.  Quandoquidem  res  ita 
se  habent,  puto  me  haud  plus  justo  concludere 
hanc  theoream  omnino  renunciandam  esse,  nisi 
ostendi  potest  quar&  de  solita  ratione  et  ordine 
phenomenorum  chemi  eorum  discedit. 

Experimenta  Priestley,  Girtanner, 
IIassenfratz  aliorumque  ostendunt  arteriali- 
zationem  extra  corpus  mere  objiciendo  Sangui¬ 
nem  venosum  gasi  hydrogenio  effici  posse. 
Haec  mutatio  attractioni  chemicae  certe  omnino 
tribuenda  est.  Nonnulli,  haud  reticendum  est, 
negant  hanc  mutationem  eandem  esse  ac  illa 
quae  in  pulmonibus  efficitur :  Quomodo  autem, 
percontari  velim,  alia  harum  distat,  et  ab  alia 
distingui  potest  ?  Qualis  mutatio  est  ex  omni¬ 
bus  rebus  quibus  efficitur  circumspectis,  cum 
iis  autem  quae  semper  exinde  proveniunt  com- 

paratis  colligitur :  In  utroque  autem  exemplo, 
cum  res  quibus  efficiuntur,  tum  omnes  quibus 
gubernantur  eaedem  sunt :  Oxygenium  enim 
utrisque  necessarium  est ;  acidum  carbonicum 
ab  utrisque  evolvitur  ;  color  quoque  eodem 
modo  mutatur,  et  nobis  ergo  videtur  has  eas - 
dem  mutationes  esse ,  quia  nihil  aliud  de  iis  nos¬ 
citur. 

Patet  tamen  hanc  theoream,  ubi  nulla  struc¬ 
tura  organica,  nulla  vitae  operatio,  ad  car- 
bonium  separandum  adest,  aliter  necesse  ta¬ 
lem  mutationem  explicare.  Dom.  Ellis  hoc 
objectum  fore  providens  hoc  offert :  “  In  sub- 
“  stances  deprived  of  life,  the  carbon  may  ra- 
“  ther  be  said  to  escape  by  evaporation  than  by 
<e  exhalation,  which,  physiologically  speaking, 
“  is  a  living  action.”*  Si  autem  evaporatio  in 
aera  vaporemve  elasticum  est  conversio,  et  ni¬ 
hil  aliud  quantum  scio  significat,  haec  conjec¬ 
tura  omnino  rejicienda  est,  quia  carbonio  pro¬ 
prietates,  quas  minime  habet,  attribuit. 

Denique,  Dom.  Ellis  probare  conatus  est 
carbonium  ex  animantibus  inter  spirandum,  et 
ex  materiis  carnosis,  ubi  oxygenium  non  adest, 
nasci  potest.  Hujus  rei  causa  citat  experimenta 


*  Further  Inquiry,  &c.  Chap.  IV. 

Domini  Huber,  quibus  ostenditur  aera,  quem 
apes  respirabant,  carbonium  sub  forma  qua  oxy- 
genio  non  conjungitur,  continere.  Dominus 
Huber*  hoc  carbonium  cum  gase  azotico  aeris 
conjunctum  esse  conjecit ;  sed  haec  conclusio 
experimentis  ejus  minime  sequitur,  quoniam 
carbonii  nitrogeniique  relationes  mutuae  tali 
sententiae  repugnant.  Experimenta  Domini 
Ellis|  quoque  tantum  probant  aera  in  quo  caro 
servata  fuit  per  plures  dies,  gas  acidum  car- 
bonicum  et  carbonium  ipsum  aliter  conjunc¬ 
tum  continere.  Mihi  verisimile  videtur  hoc 
carbonium  cum  hydrogenio  conjunctum  et  ut 
ut  hydrogenium  carburatum  evolutum  fuisse. 
Vix  dubitandum  est  hoc  ita  evenisse  in  postre¬ 
mo  experimento  ;  quia  ut  chemicis  omnibus  no¬ 
tum  est,  caro  dum  putrescit,  hydrogenium  car¬ 
buratum  exhalat :  quia  etiam  apes  incarcerati 
foetent,  eidem  sententiae  de  priore  illo  experi¬ 
mento  favet. 

Quamvis  haec  argumenta  sententiae  quae  pro¬ 
bare  conatur  carbonium  cum  oxygenio  in  pul¬ 
monibus  conjungi,  adversantur;  tamen  satis  li¬ 
quet  haec  principia  in  una  vel  altera  vivi  cor- 


*  Et  Sennebieu,  Memoire  sur  la  Germination. 
t  Further  Inquiry,  &c.  Chap.  V. 

poris  parte  prius  conjungere  quam  acidum  car- 
bonicum  quod  e  pulmone  exhalatur,  sese  os¬ 
tendere  posset.  Hic  ut  ubique,  calorem  ob 
hanc  conjunctionem  evolvi,  mihi  seque  certum 
esse  videtur.  Experimenta  Delarocue  et 
Berard,*  quae  a  quibusdam  tali  opinioni  ad¬ 
versari  habentur,  nil  ultra  ostendunt  quam  the- 
oream  Doctoris  Crawford  de  capacitate  diver¬ 
sa  pro  calorico,  minime  explanare  posse  qua 
ratione  calor  exinde  oritur  ;  sed  hoc  phenome- 
non  ex  conjunctione  hac  in  corpore  animali 

nihilo  magis  quam  in  combustionis  ordinariae 

♦ 

exemplis  evenire  negant. 

Theorea  Doctoris  Crawford  de  animalium 
caloris  distributione  plurimas  ob  causas  rejici¬ 
enda  est.  Sive  enim,  secundum  principia  sua 
ratiocinemur,  ut  Legallois|  demonstravit, 
refellitur ;  quippe  si  calculis  suis  quibus  calori¬ 
cum  specificum  cum  venosi  et  arteriosi  sangui¬ 
nis,  tum  gasium  oxygenii  acidique  carbonici, 
exposuit,  rationem  supputemus,  manifestum 
erit  auctam  capacitatem  arteriosi  sanguinis,  ca¬ 
loricum  ex  capacitate  acidi  gasis  carbonici  im- 


*  Mem  Je  1’Acad.  1818. 

t  Diss.  sur  la  Chalcur  Animale;  Ann.  de  Chimie  et 
Physique. 

minuta  ita  exaequaturum,  ut  pulmones,  ubi  lue 
mutationes  fieri  habentur, frigoris  durissimi  sedes 
forent :  Sive ,  ex  summa  recentiorum  investiga¬ 
tionum  eam  consideremus,  principiis  inniti  mi¬ 
nime  accuratis,  ostendi  potest. 

Si  ergo,  carbonium  cum  oxgenio  in  pulmo¬ 
nibus  conjungeretur,  ob  caloricum  simul  emis¬ 
sum,  eorum  temperies  plus  duobus  gradibus 
reliquum  corporis  superaret. 

3.  In  hac  theoreas  parte  ambigue  multa  di¬ 
cuntur:  Sanguis  enim  carbonium  acquirere  af¬ 
firmatur  ;  de  ratione  hujus  efficiendi,  vel  de 
conditione  ejus,  verbis  haud  accurate  definitur. 
Doctor  Murra y  vero  nuper  defunctus,  ratio¬ 
nem  qua  hoc  efficiatur,  solito  suo  acumine  ex¬ 
plicare  conatus  est ;  sicuti  autem  cum  partis 
alteras  functione  arctius  connectitur,  postea 
consideranda  erit. 

Manifestum  est  sanguinem  arteriosum  in 
venosum  sine  ulla  actione  externa  commutari 
posse.  Hunter*  enim  ostendit  sanguinem 
in  arteria  viva  nigrum  fieri,  si  inter  duo  vincu¬ 
la  stagnaret.  Hoc  phenomenon  sese  extra 
corpus  ostendit  si  sanguis  arteriosus  vel  in  va- 


*  On  the  Blood,  &c. 

cuo,  vel  in  gasibus  quae  nulla  actione  sangui¬ 
nem  afficiunt,  ut  puta  azotico,  servatur.* 

Hoc  theorea  minime  explicat ;  nisi  profecto 
carbonio  quod  ad  alias  partes  quae  sanguinem 
constituunt  potestas  quaedam  repellens  cujus 
vi  vel  separatur  vel  conjunctione  minus  arcta 
solvitur,  attribuitur.  Tali  tamen  hypothesi 
analogia  universa  adversatur,  ideoque  factum 
theoreae  omnino  repugnat. 

Ut  capacitates  ad  caloricum  mutentur  pro 
conversione  arteriosi  sanguinis  in  venosum, 
manifeste  evertitur,  si  experimenta  quibus  ratio 
innititur  inaccurata  esse  probantur.  Theoream 
igitur  caloris  animalis,  respiratio  ita  contem¬ 
plata  in  tenebris  relinquit. 

Si  argumentis,  quas  ad  omnem  partem  spec¬ 
tant  factisque  sanciuntur,  usus  sim,  (quod 
quantum  in  me  erat  conabar,)  sequitur,  hanc 
Respirationis  Theoream,  quas  ne  uno  quidem 
facto  indubio  nititur,  quibusdam  etiam  oppo¬ 
nitur,  plurimisque  nullam  reddit  rationem, 
omnino  rejiciendam  esse,  quia  veram  sanguinis 
aerisque  relationem  minime  ostendit. 

Theoreae  alterius,  de  qua  nunc  dicendum 


i 


*  Priestley  on  Air,  Vol.  III. 

est,  elementum  simile  est  ei  quam  Lagrange 
primum,  deinde  vero  Hassenfratz,  defende¬ 
bant  :  In  partibus  tamen  singulis  nonnulla  mu¬ 
tata,  quaedam  truncata  plurima  suppleta  fuisse 
patebit. 

# 

Etiamsi  methodus  minime  optima  est  ad  eam 
illustrandam,  tamen  quia  duae  theoreae  inter  se 
ita  melius  conferri  possunt,  est  mihi  consilium, 
hanc  cum  ea  de  qua  jamjam  disseruimus,  pro¬ 
positionibus  inter  se  quantum  fieri  potest  mu¬ 
tuo  congruentibus,  explanare. 

1.  Sanguis  venosus  ab  arterioso  differt,  quia 
hic  oxygenii,  ille  acidi  carbonici  majorem 
quantitatem  secum  conjunctam  tenet :  San¬ 
guis  quoque  et  oxygenium  quam  acidum  car- 
bonicum,  validius  sibi  ipsis  attrahuntur. 

2.  Aeris  qui  trahitur  g as  oxygenium,  vaso¬ 
rum  pulmonum  parietes  pervadens,  idem  acidi 
carbonici  volumen  ob  attractionis  vim  majo- 
rem,  cum  sanguine  conjungens,  separat ;  atque 
ita  sanguinem  venosum  in  arteriosum  conver¬ 
tit. 

3.  Oxygenium  ita  absorptum,  sanguine  cir- 
cumeunte,  ex  proximis  ejus  principiis  carboni- 
um  sejungit ;  exinde  autem  caloricum  evolvi¬ 
tur,  acidum  carbonicum  gignitur,  et  sanguis 
arteriosus  in  venosum  convertitur. 

1.  Experimenta  Vogel*  manifeste  osten¬ 
dunt  carbonico  acido  sanguinem  venosum  prae¬ 
ditum  esse :  Ope  antlia:-  pneumaticae  enim 
multum  gasis  acidi  carbonici  ex  sanguine  ille 
extraxit.  Idem  invenit  Ev.  Home  Eques.f 
Doctoris  Scudamore^:  pericula  ad  idem  ne¬ 
gotium  conferunt  ;  etsi  acidi  carbonici  ex  iis 
quam  ex  caeteris  minorem  in  sanguine  quanti¬ 
tatem  esse  videtur.  Quali  nexu  conjungun¬ 
tur  ne  clare  quidem  patet ;  sed  haud  absimile 
est  acidum  carbonicum  aequabiliter  per  sangui¬ 
nem  diffundi,  ut  quiim  aqua  absorbetur.  Haec 
opinio  mihi  invenienti  sanguinem,  lac  quoque, 
aliosque  humores  animales  gas  acidum  carboni¬ 
cum  absorbere,  et  atmospherico  pondere  amo¬ 
to,  denub  reddere,  se  proposuit.  Everardus 
Home||,  quoddam  gas,  sanguine  concrescente 
evolvi,  ramisque  minutis  per  cruorem  perme¬ 
are,  reperiebat.  Hoc  quoque  acidum  carboni¬ 
cum  esse  parum  dubito,  etiamsi  nondum  certe 
probatur.  Multis  videtur  acidum  carbonicum, 
si  in  sanguine  esset,  statim  cum  alkali  super- 


*  Ann.  de  Chimie,  Tome  XCIII’ 
f  Phil.  Trans.  1818. 

X  On  the  Blood,  1824. 

||  Croonian  Lecture,  Phil.  Trans.  1818. 

vacaneo  quod  in  sero  invenitur,  conjunctum 
fore;  si  autem  opinio,  quam  de  seri  constitu¬ 
tione  protuli,  vera  sit,  omne  alkali  cum  albu¬ 
mine  sub  forma  subalbuminatis  sodae  conjun¬ 
gitur;  ac  etiamsi  haud  ita  conjungerentur, 
alkali  seri  acido  carbonico  jam  saturatum  esse 
potuerit,  quippe  vegetabiles  colores,  quorum 
testimonio  tantum  alkali  in  sanguine  adesse 
dignoscitur,  ab  eo  in  statu  carbonato  quoque 
afficitur. 

Jam  considerandum  est  quae  res  sententiam 
firmant,  sanguinem  arteriosum  oxy genium  se- 
cum  conjunctum  habere.  Antlia  pneumatica 
ne  quidem  ut  in  exemplo  antedicto  rem  omni¬ 
no  manifestam  reddit ;  quod  tamen  cum  theo- 
rea  concordat,  quia  oxygenium  arctius  quam 
acidum  carbonicum  cum  sanguine  connecti- 
tur,  et  ideoque  conjunctio  firmior  est. 

Analogia  huic  sententiae  haud  paululum  fa¬ 
vet.  Saliva  enim  et  mucus  oxygenium  absor¬ 
bent,  denuoque  metallis  praebere  possunt  ;*  de 
simili  quoque  albi  ovi  proprietate,  quod  ma¬ 
gis  ad  rem  attinet,  jam  diximus :  tamen  ho¬ 
rum  humorum  constitutio  proxima  haud  sta- 


*  Fourcroy,  Ann.  de  Chimie,  XXVIII, 

E 


34 


DE  SANGUINE 


tim  absorptione  mutatur.  Forsan  oxygenii 
in  sanguine  arterioso  conditio  non  ei  acidi 
carbonici  in  sanguine  venoso  par  est ;  nihil  au¬ 
tem  adhuc  certum  de  hac  re  dici  potest. 

Haec  sententia  de  arteriosi  et  venosi  sangui¬ 
nis  constitutione  explicat  mutationes  et  inter 
spirandum  et  eas  aeris  a  sanguine  venoso  extra 
corpus  vivum  effectas.  Quamvis  hae  jam  con¬ 
siderari  debent,  tamen  quia  cum  mutationibus 
quae  ibi  narrantur  connectuntur,  commodius 
est  eas  sub  propositione  secunda  collocare. 

f'  ■  1  »\  >  >  \  % 

f' . 

2.  Haec  theoreae  pars,  cum  multas  et  praeci¬ 
puas  doctrinas  continet,  tum  multa  ei  objecta 
fuerunt,  de  quibus  omnibus  fusius  accuratius- 
que  scribens  examinare  vellem.  Sed  quomodo 
applicari  possit  primum  ostendi  necesse  est. 

Quomodo  mutationes  quas  sanguis  aeri  ex¬ 
tra  corpus  subjectus  subit,  secundum  hanc  the- 
oream  explicari  possint,  primo  ostendam. 

Si  sanguis  venosus  gasi  oxygenio  objiciatur, 
gasis  pars  absorbetur,  et  volumen  acidi  gasis 
carbonici  aequale  inde  sejungitur.  Rubros  glo¬ 
bulos  in  hoc  processu  praecipue  agere,  e  rebus 
pluribus  verisimile  est ;  sed  serum  nonnihil  ef¬ 
ficit,  eruor  enim  hujus  omnino  expers,  solitas 
coloris  mutationes  haud  subit.  Patet  quoque 

quosdam  ex  humoribus  animantium,  «que  ac 
serum  hoc  praestare  posse.  Illustris  Priest- 
ley*  crassamentum  similiter  ex  aere  si  lac, 
Doctor  Wells j"  quoque  si  album  ovi,  pro  se¬ 
ro  substitutum  sit,  mutari  inveniebant. 

Haud  absurdum  esse  videtur  haec  fluida  re¬ 
ciprocam  rubrorum  globulorum  aerisque  actio¬ 
nem  promovere,  oxygenium  absorbendo,  et 
dum  solutum  tenent,  globulis  id  transferendo. 
Albumen,  quod  hi  humores  praecipue  habent, 
eodem  modo  quo  sanguis  in  aera  agit,  sed  mul- 
t6  tardius  minusque,  sic  ut  constitutio  sua  pa¬ 
rum  mutetur. 

Si  ergo  aeris  oxygenium  in  globulum  ru¬ 
brum  per  serum  agit,  mutatio  hanc  operatio¬ 
nem  comitans  jam  perscrutanda  est.  De  hac 
re  autem  non  certo  dicere  possumus,  quia  ru¬ 
brorum  globulorum  natura  nobis  ferme  ignota 
est.  Coloris  rubri  globuli  variatio  vel  ex  ma¬ 
teriae  colorantis,  vel  globuli  centralis  mutatio¬ 
ne,  qua  lumen  copiosius  reflexum  et  per  ru¬ 
bram  materiam  transmissum,  coccum  splendi¬ 
dius  clarescit,  oriri  potest.  Quamvis  prius  ex 


*  Priestley  on  Air,  Vol.  III. 
t  Phil.  Trans.  1797. 

his  forsan  maxime  valet,  posterius  tamen,  ut 
mihi  videtur,  operam  conferat  ;  tenue  enim 
venosi  sanguinis  stratum  supra  aliquid  album 
locatum,  sanguinis  arteriosi  coccum  ostendit. 
Hoc  ut  efficiat,  alba  quaedam  opacitas  a  glo¬ 
bulo  centrali  comparanda  est ;  et  haec  senten¬ 
tia  nonnihil  confirmatur,  quia  sanguis  arterios¬ 
us  venoso  opacior  est.  Sanguini  igitur  arteri¬ 
osum  colorem,  oxygenium  dare  potest;  nisi 
vero  et  oxygenium  absit,  et  acidum  carboni- 
cum  adsit,  color  venosus  forsan  non  gigneretur. 

Experientia  putare  ducor  sanguinem  veno¬ 
sum  ex  quo  acidum  carbonicum  abstractum 
fuit,  semper  purpureum  esse,  nativumque  co¬ 
lorem  subfuscum  sanguinis  venosi  huic  ele¬ 
mento  tribuendum  esse.  Haec  opinio  quoque 
synthesi  firmatur. 

Facile  explicari  potest  quo  pacto  sanguis  qui 
ita  arteriosus  factus  est  in  venosum  sponte 
rursus  convertitur.  Oxygenium  cum  globulo 
rubro  conjunctum,  ultimam  constitutionem 
ejus  afficiendo,  cum  carbonii  parte  sese  ita  con¬ 
necti  t,  ut  acidum  carbonicum  pro  oxy genio 
substitutum  foret,  et  sanguis  venosus  fiat. 
Phaenomenon  ergo,  cujus  rationem  prior  theo- 
rea  reddere  non  potuit,  secundum  leges  qui¬ 
bus  materiae  complexa?  affinitates  ,  reguntur, 
hoc  modo  plane  explicatur, 

Itaque  alicujus  sanguinis  partis,  sive,  ut 
diximus,  globuli  rubri,  sive  forsan  globuli  cen¬ 
tralis  tantum,  constitutio  quadam  mutatione 
afficitur.  De  mutatione  hac,  nunc  non  dicen¬ 
dum,  nisi  quod  sanguinis  fibrinae  partis  in  al¬ 
bumen  conversio  carbonium  oxygenio  suppe¬ 
ditare  posset. 

Contra  hanc  opinionem  unum  tantum  expe¬ 
rimentum  opponi  putatum  est  :  Sanguinem 
arteriosum  qui  acidum  carbonicum  ita  absorp- 
sit  ut  color  ejus  obfusceretur,  minime  denuo 
floridum  fieri,  si  oxygenio  objiceretur.*  Hinc 
autem  concluditur  venosum  sanguinem  haud 
ex  carbonico  acido  quod  continet,  proprietates 
accipere  suas.  Etsi  autem  hoc  experimentum 
omnino  accuratum  esse  concedatur,  patebit 
unicuique  hoc  exemplum  caute  consideranti, 
hanc  conclusionem  haud  dialectice  sequi,  quia 
minime  cum  conversione  arteriosi  in  venosum 
sanguinem  compar  est ;  quippe  in  hoc  exem¬ 
plo  acidum  carbonicum  pro  oxygenio  carbonio- 
que  haud  arcte  conjunctis  substitutum,  esse  pu¬ 
tatur  ;  dum  in  illo  acidum  carbonicum  partibus 
integris  arteriosi  sanguinis  superadditur.  Li- 

*  Piiiestley  on  Air,  Abr.  Vol.  III. 


38 


DE  SANGUINE 


cet  non  ostendatur  ex  hoc  experimento 
Priestley,  hanc  theoream  falsam  esse,  tamen 
quia  dubiam  rem  reddere  mihi  visum  est,  ex¬ 
perimentum  ipsum  iteravi.  Cum  sanguis  ar¬ 
teriosus,  carbonicum  acidum  gas  contingat,  ci¬ 
to  color  ejus  fuscus  fit,  qui  venosi  sanguinis 
differt  quia  magis  subaquilus  est ;  et  gasis  pars 
absorbetur.  Semper  ex  experimentis  meis  va¬ 
riis  quas  caute  instituta  sunt,  patebat,  sangui¬ 
nem  ita  fuscatum,  si  vel  oxygenio  vel  aeri  at- 
mosphasrico  subjiceretur,  vix  minus  floridum 
fore  quam  ante  suam  gasi  acido  carbonico  ex¬ 
positionem  :  vix  autem  dico,  quia  parva  fusci 
coloris  pars,  ex  carbonici  acidi  exiguo  fortasse 
orta,  nonnunquam  restat.  Experimentum  ita 
simplex,  factu  facile,  et  hanc  ob  causam  ita 
prompte  vel  confirmari  vel  refelli  potest,  ut 
etsi  Doctoris  Priestley  auctoritati  opponi¬ 
tur,  narrare  non  haesitem. 

Quaestio  maximi  momenti  prius  a  nobis 
consideranda  est,  quam  per  hanc  theoream  res¬ 
pirationis  phenomena  explicamus  :  Anne  actio 
inter  sanguinem  et  aera  per  vasorum  pulmonum 
tunicas  interpositas  evenire  potest  ? 

Investigationes  clarorum  virorum  Priest¬ 
ley,  Joh annis  Hunter,  ac  Goodwyn,  expe¬ 
rimentis  Domini  Ellis  de  hac  re  nondum 

publicatis,  opinionem  talem  pro  certo  probare 
omnes  ferme  medici  putabant.  Peiestley* * * § 
observavit  venosum  sanguinem  colorem  arterio¬ 
sum  sibi  comparare,  si  in  vesica  inclusus  oxy- 
genio  gasi  objiceretur.  Johannes  Hunter| 
ostendit  quoque  sanguinem  ex  aere  membrana 
ista  qua  apud  auri  ductores  utuntur  exclusum 
ut  solito  mutari.  Goodwyn|  etiam  easdem 
reperit  mutationes,  sed  haud  ita  distincte  eve¬ 
nire,  si  aura  gasis  oxy genii  super  venam  jugu¬ 
larem  vivi  cuniculi  dirigeretur.  EllisJ  hanc 
rem  prosecutus,  aera  quoque,  simul  cum  mu¬ 
tato  sanguinis  colore,  mutari  invenit.  Notatu 
vero  dignum  est  experimenta  ejus  tantum  os¬ 
tendere  oxygenium  abstrahi,  et  acidum  carboni- 
cum  in  locum  ejus  venire.  Ipse  autem,  aliter, 
et  ut  mihi  videtur,  parum  feliciter  concldsit. 
Hoc  experimento  usus  est :  Vesica  nigro  san¬ 
guine  impleta,  olla  aeris  atmosphaerici  supra 
hydrargyrum  inversa,  una  cum  aquas  potassas 
cyatho,  collocata  est :  Omne  oxygenium,  qua- 
tuor  diebus  elapsis,  evanuit,  et  hydrargyrum 


*  On  Air,  Vol.  III. 

+  On  the  Blood,  &c. 

X  Connection  of  Life  with  Respiration. 

in  locum  ejus  successit;  exhinc  collegit, 
“  That  ali  the  oxygen  gas  that  disappeared 
‘e  was  converted  into  carbonicacid  : — and  con- 
“  sequently,”  inquit  ille,  “  we  deny  that  any 
“  oxygen  penetrated  the  bladder  in  order  to 
“  combine  with  the  blood.”*  In  primo  autem 
exemplo  Dom.  Ellis  pro  vero  sumit  quod 
minime  ex  experimento  liquet  ;  nimirum,  so¬ 
lutionem  alcalinam  omnem  aera  qui  deficiebat, 
absorpsisse ;  Aer  profecto  imminutus  erat ; 
quo  autem  statu,  quave  via,  pars  amovebatur, 
minime  patet.  Etsi  vero  concedatur  aeris 
quantitatem  quas  post  experimentum  deerat, 
acidum  carbonicum  esse,  quod  alkali  absorpse- 
rat,  haud  magis  constat  hoc  acidum  carboni¬ 
cum  ex  elementis  tunc  formari,  quam  ex  san¬ 
guine  ob  affinitatem  majorem  (ut  nobis  vide¬ 
tur,;  oxygenium  id  per  vesicam  sejungere. 

Dominus  Ellis  deinde  ostendere  conatur 
aera  in  his  exemplis,  nihil  ex  sanguine  adipis¬ 
ci  :  sed  ex  argumentis  suis  id  colligere  non 
possumus.  Vesicas  aqua  mera  impletas  et  in 
ollis  aera  atmosphericum  continentibus,  sitas, 
oxygenium  in  acidum  carbonicum  convertere 

— - - - - 

-V  _  _  _  * 

*  Further  Enquiry  &c.  p.  293. 

invenit ;  ac  idcirco  putat  non  sanguinem  qui¬ 
dem,  sed  vesicam  in  experimentis  antedictis 
aera  affecisse.  Sed  ostendendum  fuit  ut  hoc 
probaret,  eundem  effectum  tam  cito  in  his  ex¬ 
emplis  quam  in  illis  evenire. 

Rem  ita  ambigue  sese  habentem  accuratius 
perscrutari  statui,  ideoque  pericula  quas  sequ¬ 
untur  feci  ut  certiiis  constaret  anne  sanguis  et 
aer  in  se  mutuo  per  membranam  interpositam 
agere  possunt. 

Therm.  62° ;  Barom.  pollices  29.  Quin¬ 
genta  grana  sanguinis  venosi  in  cuniculi  vesi¬ 
cam,  cujus  pondus  erat  tria  grana,  introduxi : 
collo  autem  vinculo  ligato,  vesicam  in  olla  vi¬ 
trea  quas  pollices  centum  cubicos  aeris  atmos- 
pherici  continebat  supra  hydrargyrum  inver¬ 
sa,  collocavi,  ac  ita  per  duos  dies  servavi.  Aeris 
quantitas  tunc  non  mutabatur,  sed  aliquid  hu¬ 
moris  super  ollas  faciem  internam  depositum 
erat,  et  seri  qusedam  guttas  per  vesicam  exuda- 
verant.  ( Temp.  ut  antea  ;  Barom.  29.  15,  cir¬ 
citer  poli.)  Pollicem  cubicum  hujus  aeris 
,065  gasis  acidi  carbonici  continere  inveni. 
Deducto  autem  ,005  quod  in  aere  semper  in- 
est,  facile  noscitur  quantum  in  experimento 
natum  erat ;  quippe,  0,065  —  ,005  x  100,  =  6 

pollicibus  cubicis.  Sex  pollices  cubici  gasis 
acidi  carbonici,  sub  hac  temperie  pressioneque, 
0,79  grani  carbonii  quam  proxime  continent.* 
Pollices  igitur  aeris  atmosphaerici  isti  centum, 
grani  0,79  carbonii  acquisi verant.  Vesicae 
caute  lotae  et  siccatae  pondus  2,7 5  grana  erat, 
0,25  grani  tantum  amisso.  Ex  hoc  constat 
quantitatem  acidi  carbonici  ter  majorem  esse 
qukm  ex  pondere  vesicae  imminuto  explicari 
potest.  Sequitur  igitur  partem  ejus  ex  san¬ 
guine  in  vesica  deductam  esse,  ideoque  sangui¬ 
nem  aeraque  inter  se  mutuo  agere,  etiamsi 
vesicae  tunicae  interveniebant. 

Experimentum  quoque  cum  sanguinis  ve¬ 
nosi  mille  ac  ducentis  granis,  cum  cuniculi 
vesica  cujus  pondus  5,5  grana  erat,  et  cum 
aeris  pollicibus  cubicis  centum,  iteratum  fuit. 
Analysis  postea  quoque  ostendit,  aera,  (calcu¬ 
lo  propter  temperiei  pressionisque  variationes 
leves  rect£  facto)  ,075  gasis  acidi  carbonici, 
quod  ,9875  grani  carbonii  continet,  acquisivis- 
se:  Vesicae  pondus  ,4  grani  tantum  amiserat : 
Sequitur  ergo,  carbonii  ,5875  grani,  minimum, 


*  Thomson’s  System  of  Chemistry,  Vol.  1.  p.  229. 

ex  sanguine,  vesica  aliquo  modo  permeata,  de¬ 
rivatum  fuisse. 

Haec  experimenta  non  modo  aera  in  sangui¬ 
nem  per  membranam  agere,  sed  actionem  ip¬ 
sam  nullam  magnam  mutationem  in  aeris  mo¬ 
do  efficere  probant ;  hinc  ergo  eam  mutari 
tantum  ob  acidum  carbonicum  pro  oxy genii 
pari  quantitate  substitutum,  verisimile  fit. 

Certioribus  jam  factis  membranam  vitae 
expertem  aera  inter  et  sanguinem  positam  ac¬ 
tioni  eorum  nequaquam  obstare,  nobis  adhuc  in¬ 
dagandum  est  anne  eandem  membranam  vi¬ 
vam  alia  proprietate  preditam  esse  satis  con¬ 
stat.  Varia  recentiorum  physiologorum. 
Marcet  et  Woleaston,* * * §  Everarih  Home,| 
Majendie^  Segalas,§  ac  Fodera||  expe¬ 
rimenta,  liquida  membranas  animantium 
vivorum  pervadere  posse  ostendunt.  Hoc 
quoque  manifestum  est  ex  sudore  qui  perpetuo 
per  cuticulam  vivorum  animantium  exliala- 
.  tur.  Cum  autem  vivas  seque  ac  mortuas 


*  Phil  Trans.  1811. 

t  Ibid. 

f  Journal  de  Physiologie,  Tome  I. 

§  Ibid. 

||  Ib.  J an  vier,  1825. 

membranas  humoribus  pervadi  probetur,  vix 
inter  eas  ita  distet,  ut  quoad  gasia  res  aliter  se 
gerat.  Experimento  quoque  antedicto  Doo 
toris  Goodwyn  idem  ferme  probatur  ;  quippe 
si  ostendi  potest  sanguinem  ac  aera  sese  per 
venae  jugularis  tunicas  tam  crassas  paululum 
etiam  efficere,  animo  facile  percipere  possumus 
idem  per  tunicas  vasorum  pulmonum  (quae  va¬ 
sa  tenuissima  sunt,)  nil  obstante  fieri. 

Praeter  haec  quoque  alia  est  res  haud  prae¬ 
tereunda,  quae  actionem  inter  aera  sanguinem¬ 
que  faciliorem  forsan  reddat,  videlicet  humor 
ille  mucus  dictus,  qui  superficiem  bronchialem 
oblinit.  Hic  mucus,  ut  ante  diximus,  oxy ge¬ 
nium  absorbere  alienisque  denub  reddere  po¬ 
test  ;  mihi  haud  ineptum  esse  videtur,  hunc 
in  pulmonibus  secretum  utilem  esse,  quia  me- 
dium ,  per  quod  ad  sanguinem  ab  aere  transfer¬ 
tur  oxygenium,  praebet.  Mutationes  aeris  in 
cavis  corporis  quae  membrana  mucosa  obtegun¬ 
tur,  nuperrime  a  Doctore  Joh.  Davy*  expio-  - 
ratae,  hanc  opinionem  firmant  ;  eidem  enim 
causae  plane  referendae  sunt.  Serum  sanmii- 

1  4-  o 

nis  per  vesicam  sudans,  tum  in  Doctoris 


*  Phil.  Trans.  1S25. 

Priestley  experimentis,  tum  in  meis  quae 
jam  narravi,  idem  munus  forsan  explebat,  quo 
in  pulmone  mucus  fungitur. 

Si  ad  ea  quae  contra  sententiam,  scilicet  san¬ 
guinem  oxygenium  per  vasorum  pulmonalium 
tunicas  absorbere,  objecta  sunt,  satis  respondi, 
mihi  nulla  apparet  ratio  quare  gas  acidum 
carbonicum  non  etiam  simul  evolvi  credamus. 
Longe  aliter  autem  res  se  haberet,  si  rationem 
Loctoris  Murra  y*  aliorumque,  oxygenium 
nempe  aeris  in  sanguinem  ingredi,  cum  car- 
bonio  ejus  statim  conjungi,  et  deinde  forma 
gasis  acidi  carbonici  denuo  exire,  complectere¬ 
mur;  nullum  enim  Chemia  praebet  exem¬ 
plum,  ut  Dom.  Ellis  recte  dixit,  quod  hanc 
sententiam  tueretur.  Quicunque  vero  in  ani¬ 
mo  tenet,  sanguinis  paucas  uncias  tantum,  aeri, 
superficiei  per  spatium  corporis  parte  externa 
decies  vel  duodecies  amplius  extensum,  in 
pulmonibus,  membrana  tenuissima  interposita, 
objectas  esse,  vix,  ut  credo,  et  aditum  et  exi¬ 
tum  in  sanguine  pulmonum  facile  simul  even¬ 
turum  negabit.  Porro  si  principium  quod  pro¬ 
tuli,  agnoscitur,  oxygenium  ob  attractionem 


*  Syst.  of  Chemistry,  Vol.  IY. 

suam  validiorem,  eandem  ex  sanguine  acidi 
earbonici  molem  depellere,  disjunctionis  che- 
micas  simplicis  exemplum  fit,  et  phenomena 
quae  comitantur  plane  explicat. 

Sanguinis  venosi  in  arteriosum  conversio,  ut 
Bichat*  plane  ostendit,  ita  extemplo  perfici¬ 
tur,  ut  cum  hac  theorea  sola,  secundum  quam 
aera  per  pulmonum  tunicas  proxime  agere  pu¬ 
tamus,  congruit. 

Porro,  oxygenium  in  pulmonibus  ab  aere 
absorptum  per  vicinorum  vasorum  sanguinem 
aliquantulum  diffundi  post  circuitum  finitum, 
ex  experimentis  a  Legallois+  institutis,  col¬ 
ligi  potest :  et  ita  ni  fallor,  qua  ratione  ab  as¬ 
phyxia  resuscitat  pulmonum  inflatio,  enoda¬ 
tur. 

Effectus  gasium  variorum  in  vasa  sanguifera 
injectorum,  quos  Nysten:|:  diligentia  tam  acu¬ 
ta  indagavit,  opinionem  de  qua  agitur  haud 
paululum  stabiliunt.  Oxygenii  gasis  enim  co¬ 
pia  magna  sine  ullo  incommodo  gradatim  in¬ 
jiciebatur.  Gasis  acidi  earbonici  moles  ne  par- 


*  Recherches,  &c.  prius  cit. 

+  Experiences,  &c.  antea  cit. 

t  Recherches  de  Chimie  et  de  Physiologie  Patho- 
logique. 

va  quidam  simul  ac  introducta  absorbebatur, 
saepenumero  autem  asphyxiae  signa  movebat. 
Gasia  caetera  non  secus  ac  quum  respirantur 
agere  videbantur. 

Spero  me  jam  ostendisse  phenomena  maximi 
momenti  normae  respirationis  cum  theorea  con¬ 
gruere.  Ob  limites  qui  huic  tentamini  prae¬ 
scribendi  sunt,  necesse  est  ut  plurima  quae  si¬ 
militer  explicari  possunt,  praeteream. 

Propositum  erat  mihi,  de  modo  quo  in  res¬ 
piratione  afficitur  nitrogenium,  quaedam  scri¬ 
bere,  sed  mihi  hanc  rem  caute  consideranti,  ex¬ 
perimenta  effectus  ita  varios  indicaverunt,  ut 
nil  certum  colligere  possem,  et  propterea  de  re 
ita  dubia  inutiliter  disserere  nolo.#  Hoc  tan- 


*  De  hac  re  nuper  diligenter  quaesitum  est  Parisiis, 
sed  licet  inquisitio  prosecuta  forsan  scientiam  amplifi¬ 
caret,  tamen  adhuc  nil  utile  nos  edocuit.  Doctoris 
Edwards  pericula,  ibi  perfecta,  azotium  quandoque 
absorberi,  et  interdum  exhalari  ostendere  videntur  ; 
(ce  De  Vlinjiuence  des  Agetis  Physiqaes  sur  la  Vze,  1824-”) 
D  om.  Despretz  experimenta  huic  sententiae  oppug¬ 
nant  et  azotium  tantum  emitti  indicant.  ( Journ .  de 
Vhysiologie ,  Avril,  1824  )  Ex  aliis  quibusdam  do¬ 
cumentis  contrarium,  azotium  nempe,  solummodo 
absorberi  sequitur.  Sed  longum  esset  talia  inter  se 
confligentia  referre  ;  neque  spatium  mihi  restat, 


48 


DE  SANGUINE 

tum  ex  investigatione  didici,  nitrogenium,  sci¬ 
licet,  si  revera  mutatur,  copia  prae  caeteris  mu¬ 
tationibus  admodum  parva,  vel  consumi  vel 
emitti. 

I  #'  v  i  .  *  t 

■  ... • ,  -  - 

Jfe  •  JL 

3.  Theorea  ulterius  prosecuta,  pars  ejus  ter¬ 
tia,  qua  ratione  arteriosus  vivo  corpore  in  ve¬ 
nosum  convertitur  sanguis,  monstrat. 

De  mutatione  hac  quam  de  ista  pauciora 
nos  docent,  ideoque  difficilius  est  de  ejus  ratio¬ 
ne  judicare.  Si  vero  de  iis,  quibus  sanguis  ar¬ 
teriosus  et  venosus  inter  se  distant,  ratiocina¬ 
mur,  praacipua  hujus  mutationis  nota  cognosci 

.  •  4.  •  ">  '■» 

potest ;  et  cum  postea  singulse  partes  inter  se 
accurate  collatas  hanc  rem  plenius,  ut  spero, 
exponent,  nunc  generatim  atque  universe  lo¬ 
qui  vellem. 

Oxy genium  a  sanguine  in  pulmonibus  ab- 

dJbtn  j 

-rjrilo  tttiin&ria  <  ;  & quitHaos  &Jl  ;  iuiig 

ui  cur  hoc  vel  illud  anteponendum  indicem.  Haud 
praetereunda  vero  quaedam  experimenta  in  eadem  urbe 
(nunc  scientia  adeo  insigni,)  instituta,  quae  common¬ 
strant  rationem  oxygenii  absorpti,  et  acidi  carbonici 
emissi  haud  semper  consentire;  (Coutanceau,  (l  Re - 
“  .vision  des  quelques  nouvelles  doctnnes  Chimico-Phy - 
“  sioloo-iquesP  necnon  Edwards  supra  cit.)  Talia 
inventa  sententiam  quam  teneo  hrmant,  et  explica¬ 
tioni  chemicae  quam  supra  dedi  supersedent. 

sorptum,  cum  carbonio,  dum  per  sanguifera 
vasa  praesertimque  capillaria  circum:  gitur,  se 
conjungit.  Minime  vero  putandum,  ut  quo- 
rundam  opinio  fert,  carbonium  libera  conditio- 
ne  suppeditari :  Principiorum  cujusdam  proxi¬ 
morum  quas  sanguinem  constituunt,  resolutio, 
hoc  praebere  possit ;  quod  ad  efficiendum,  duas 
attractiones  chemicas  opem  conferant,  quarum 
alia  inter  oxygenium  carboniique  cujusdam 
sanguinis  principii  partem  valeat,  alia  inter 
ejusdem  principii  elementa  csetera,  ut  novam 
aliquid,  carbonii  minore  copia  praeditum,  for¬ 
metur.  Omnia  quae  in  hoc  exemplo  adsunt, 
carbonii  cum  oxy genio  conjunctioni  favent; 
quippe  actioni  mutuae  ita  objiciuntur,  ut  ne 
conjungant,  impulsus  nullus,  sive  cbemicus 
sive  mechanicus,  vetare  posset. 

Talis,  ni  fallor,  est  mutationis  natura  sene- 

-  o 

ralis,  qua  sanguis  arteriosus  in  venosum  redi¬ 
gitur:  Ita  contemplata,  prorsus  chemice  effici¬ 
tur;  vi  tamen  vitali  (verbo  plura  breviter 
comprehendente  utor)  et  affici  et  promoveri 
admodum  verisimile  est,  quamvis  probatu  per¬ 
difficile  esset,  hanc  directe  agere.  Nobis  quo¬ 
que  certo  notum  est,  mutationem  similem. 


multo  tardius  quidem,  progredi,  ubi  sanguis 
arteriosus  ab  omni  vi  externa  ita  excluditur  ut 

attractione  chemica  unica  affici  possit.  Si 
functiones  caeterse  statim  considerandae  qui¬ 
bus  sanguinis  constitutio  mutatur,  investigen¬ 
tur,  quatenus  vires  vitales  opitulantur  in  hac 
re,  manifestum  foret.  Eadem  investigatio  no¬ 
bis  quoque  indicabit  quo  ortum  caloris  anima¬ 
lis  certius  indagemus. 

Observationes  meas  de  respirationis  theorea 
jam  concludo ;  ne  quidem  sine  spe  me  rationem 
veram  monstravisse,  et  rem  quae  adeo  ambagi¬ 
bus  scatet,  minus  obscuram  reddidisse. 


p  fT  l  t  r*i  f  #  *  s  J  T  *  l  /  >  •  V  .  1  '  1 

§.  2.  De  Mutationibus  in  Sanguinem  Chyli 
Assimilatione  effectis. 

f  Jnnboio,  t^xfc5nijd‘ ■=  t  ih, mlms 

De  loco  praecipuo  ubi  sanguis  formatur,  ni¬ 
hil  hic  dicere  volo ;  quippe  de  hac  re,  perinde 
ac  scientia  nunc  se  habet,  nil  certi  colligi  po¬ 
test;  verisimillimam  vero  secundum  hypothe - 
sin,  organis  minime  uno  vel  duobus,  sed  pluri¬ 
bus  simul  inter  se  agentibus,  haec  actio  fieri 
habenda  est, 

Priusquam  chylus  sanguinis  naturam  indu¬ 
at,  quod  magis  notatu  dignum,  materia  colo¬ 
rans  globulos  implicatura  albos,  ei  adipiscenda 
est.  Ubinam,  et  ex  quibus  materiis  haec  for- 

matur,  adhuc  omnino  latet ;  quamvis  enim  de 
his  varie  conjectum  sit,  ita  fallaciter  discepta¬ 
tum  est  ut  respicere  nequaquam  operas  pre¬ 
tium  sit. 

Opinio  quoque  quam  Doctor  Murray* *  nu¬ 
per  defunctus  Doctorque  Thomson!  de  com¬ 
positione  mutata  sanguinis  ex  chylo  in  ejus 
naturam  converso  protulerunt,  cum  factis  mi¬ 
nime  consentit.  Hi  auctores  ostendere  conan¬ 
tur  quomodo  carbonium,  ut  perpetuo  e  pul¬ 
monibus  exhaletur,  sanguini  suppeditatur. 

Chylum  animalis  materias  copiam  habere 
quam  sanguis  minorem,  vegetabiliumque  na¬ 
tura  aliquantulum  esse  praeditum,  putant ; 
Vegetabilia  autem  quianitrogenio  carent,  quam 
animalia  carbonio  magis  abundare,  credunt ; 
et  ex  hac  re  inferunt,  hoc  carbonium  superva¬ 
caneum  prius  auferendum  esse  quam  chylus  in 
sanguinem  convertatur.  Talis  vero  sententia 
argumentis  ita  levibus  vagisque  innititur,  ut 
eam  omnino  falsam  esse,  minime  sit  mirum. 
Ne  quidem  negandum  est  chylum  animan¬ 
tium  quas  herbis  vescuntur  vegetabili  natura 
•noni  sin  o  in  ?'ij»vrih  nohfrMirrV' 


nx  bos 

*  Elements  of  Chemistry,  Vol.  II. 

T  System  of  Chemistry,  6th  F.d.  Vol.  IV. 

g i ris-t^iTf  andrm  yo  io.  xriKfHd  l 

aliquantulum  esse  praeditum ;  sed  si  patet  idem 
evenire  in  speciebus  quae  tam  carnes  quhm 
fruges  comedunt,  vix  de  iis  quae  carnes  tantum 
vorant,  dici  licet.  Prima  ergb  thesis  qua  hoc 
argumentum  defenditur,  minime  in  universum 
vera  esse  ostenditur,  et  forsan  revera  generis 
animantium  parti  tantum  referri  debet. 

Secunda  autem  positio,  materias  nempe  ve¬ 
getabiles  quam  animales  plus  carbonii  habere, 
hypothetice  prorsus  assumitur;  atque  plurimis 
in  exemplis  res  aliter  se  habet,  oxygenium  enim 
in  illis  ita  abundat,  ut  pro  nitrogenii  defectu 
in  totum  compenset  ;  atque  plura  corpora  ve¬ 
getabilia,  nimirum  gummi,  saccharum,  &c.  mi¬ 
norem  carbonii  copiam  quam  albumen  fibrina- 
ve  continent. 

Neque  argumentum  solummodo  errore  esse 
implicitum  ostendi  potest  ;  Analysis  vero  ipsa, 
certius  veritatis  indicium,  consectarium  quoque 
facto  oppugnari  monstrat. 

Chylus  ex  humore  globulos  colore  vacuos 
per  se  dispersos  tenente  constat,  atque  haud 
secus  ac  sanguis,  coit.  Coagulum  autem  ex 
globulis  aggregatis  ejus  confectum,  experimen¬ 
tis  Domini  Vauquelin*  albuminis  concreti. 


*  Annales  de  Chimie,  LXXXI. 

seu  fibrinae  varietatem  esse  ostenditur.  Serum 
Chyli,  praeter  albumen  saliaque  eadem  quae  In 
sero  sanguinis  adsunt,  et  quorum  mutatio  non 
desideratur,  aliquid  saccharo  lactis  simile  con¬ 
tinet..*  Ne  cesse  est  autem,  hoc  saccharum, 
cum  in  sanguine  non  inveniatur,  in  albumen  et 
fibrinam,  sanguinis  nempe  principia,  converti. 
Effectus  hujus  conversionis  in  ultimorum  san¬ 
guinis  elementorum  rationes,  cognosci  possint 
si  hujus  sacchari  elementa  cum  iis  album  - 
nis  et  fibrinse  comparentur.  Si  analysis  sac¬ 
chari  lactis  materiam  saccharinam  de  qua 
tractamus  representaret,  numerorum  parti¬ 
culis  omissis,  secundum  Berzelium,|  par¬ 
tes  53  oxy genii,  +  carbonii  40,  +  hydrogenii  % 
quam  proxime  rationes  esse  inveniemus.  Com¬ 
positio  albuminis  et  fibrinse  aggregata,  com- 
sitionem  sanguinis  principiorum  satis  accurate 
exprimet :  Hanc  autem  analyses  a  Gay  Lus*- 
sac  et  Thenard:):  institutas,  partes  oxygenii 
21,  -f-  carbonii  53,  +  hydrogenii  7,  -f  nitrogenii 
19,  constituere  ostendunt ;  Hoc  modo  fit  com¬ 
paratio  ; 

-USUliTJCl yffljjtt'/  vi  nOO  Bi  glllidolg 

_  .  ^upuaV  iuiixioQ  ait 

*  Brande,  Phil.  Trans.  1812. 

f  Annals  -of  Philosophy,  Vol.  Y. 

t  Recherches  Physico-Chimique»,  Tome  II. 

Oxygenii. 

Carbonii. 

Hydrogenii. 

Nitrogenii. 

Totum. 

Sanguinis 

Principia, 

21 

53 

7 

19 

100 

Saccharum 

Chyli, 

53 

40 

b» 

i 

0 

100 

Ex  hac  patet  saccharum  chyli  priusquam 
sanguinis  principiorum  naturam  induat,  in 
centum  partibus,  oxygenii  32  se  necess&  exutu¬ 
rum,  sibique  carbonii  13,  et  nitrogenii  19  ac¬ 
quisiturum  esse.  Sic  comprobatur  chyli  in 
sanguinem  conversionem  non  modo  nullum 
carbonium  in  corpore  suppeditare,  verum  effi¬ 
cere  etiam  ut  hoc  principium  desideretur. 
Patet  ergo  Doctoris  Murra y  hypothesin  om¬ 
nino  concidere. 

Ex  eadem  comparatione  disci  potest  qualis 
revera  sanguinis  mutatio  e  chylo  ei  assimilato 
oritur.  Licet  functiones  caster^e  corporis  vivi, 
oxygenium  enim  abstrahendo,  carboniumque 
adjiciendo,  chylum  assimilare  conferant ;  ta¬ 
men  unde  fit  nitrogenium  ad  hoc  conficiendum 
necessarium,  adhuc  omnino  latet,  forsitanque 
latebit  donec  vera  ejus  natura  in  lucem  prolata 
fuerit. 

Praeter  haec,  ut  mihi  videtur,  ne  quid  ultra 
ex  scientia  hodierna  de  hac  re  colligi  potest,  ac 
ineptum  foret  hypothetice  de  his  dilatare  pa¬ 
rum  utiliter  vel  omnino  perperam,  dum  res 
tanti  momenti  adhuc  disceptandas  sunt. 


3.  De  Mutationibus  in  Sanguinem  Secretione 

effectis. 


-JjfjU  J  U<3i  !VU.f  iTfJtiJfKK) 

Quomodo  afficitur  sanguinis  constitutio  e 
tot  et  tam  variis  rebus  secretis,  etsi  plane  mul¬ 
tum  refert,  nihil  exploratum  fuit.  Mihi  igitur 
hanc  rem  investiganti  auctores  nil  praebue¬ 
runt. 


Ratio  investigationis  qua  ut  mutationes  san¬ 
guinis  ex  chyli  in  eum  conversione  statuerem, 
utebar,  adeo  est  simplex,  et  quod  ad  rem  atti¬ 
net,  errori  ita  parum  obnoxia  est,  ut  iterum 
ad  eam  confugere  haud  haesito,  cum  de  iis, 
quae  secernuntur  et  aliquid  consideratione  dig¬ 
num  in  sanguinem  efficiunt,  tractarem. 

Secretio  Urinae  omnium,  quod  ad  nostram 
rem  attinet,  maximi  momenti  habenda  est: 
tam  propter  propriam  ejus  constitutionem, 
quam  quia  ex  corpore  omnino  elicitur,  unde 

certiores  facti  sumus  eam  sanguinis  constitu¬ 
tionem  afficere. 

Principium  istud  animale,  quod  Urea  nomi¬ 
natur,  propria  sua  urinas  impertit,  qualisque 
est  eam  facit ;  et  quippe  maximam  partem  so¬ 
lidorum  quae  in  hac  secretione  continentur, 
constituit,  de  effectu  secretionis  totius  in  san¬ 
guinem  satis  accurate  judicare  possumus,  si 
urinae  vice  id  contemplamur.  Si  ergo  compo¬ 
sitionem  ex  Doctoris  Piiout*  analysi  deduc¬ 
tam  cum  media  inter  fibrinae  ailbuminisque 
constitutiones  comparemus,  quid  fieret  si  haec 
in  illam  convertantur  inveniemus.  Tabula  se¬ 
quens  collationem  ostendit. 


Principia  Ultima. 

Principiorum 

Sanguinis. 

Ure:». 

Prioris 

Excessus. 

Posterioris 

Excessus. 

Carbonium  - 

53 

20 

S3 

0 

Hydrogenium 

7 

7 

0 

0 

Oxygenium  - 

21 

27 

0 

6 

Nitrogenium  - 

19 

46 

0 

27 

Totum 

100 

100 

33 

33 

Ex  hinc  ergo  conclusiones  minime  leves  de 


*  Thomson’^  System  of  Cheiuistry.  Ed.  6.  Vol.  IV. 


E  JUSQUE  MUTATIONIBUS.  57 

urinae  excretione  ej usque  in  corpore  utilitate 
sequuntur.  Praelarga  illa  nitrogenii  quantitas 
quam  habet  urea,  et  quae  usque  ad  partes  vi- 
ginti  septemque  eam  sanguinis  superat  in  cen¬ 
tum,  auctorum  conjecturas  quorundam  de  re¬ 
num  munere,  quo  nitrogenium  ex  corpore  eli¬ 
minatur,  confirmat.  Quaeri  autem  ex  rei  hu¬ 
jus  natura  possit,  quo  consilio  ejicitur,  quippe, 
a  priori,  sperandum  esset  nitrogenium  potius 
desiderari  quam  superare,  quia  hujus  elementi 
opus  est  ut  pars  cibi  ea,  quae  ex  herbis  constat, 
in  naturam  animalem  vertatur.  Quaestio  per- 

•r*  ^  . 

difficilis  est  explicatu ;  non  hercle  tam  quod 
nitrogenium  e  corpore  excernitur,  quam  quo¬ 
modo  naturae  vegetabiles  in  animales  mutan¬ 
tur.  Ex  sanguine  enim  constitutione  certa  et 
aequabili,  nitrogenio  haud  parce  praedito,  cor¬ 
poris  varii  secernuntur  humores.  Caeterae  ve- 
ro  secretiones  minus  azotii  quam  sanguis  con¬ 
tinent;  (ufc  postea  monstrabimus)  ideoque  pa¬ 
tet  eas  ex  hoc  confectas  azotium  supervacane¬ 
um  relinquere  ;  hoc  ergo  sanguini  demendo,  et 
ita  sanguinis  constitutionem  sequam  servando, 
ejectio  nitrogenii  per  renes  utilis  est. 

Urea  vero  et  sanguinis  partes  maxime  inter 
se  differunt  propter  carbonii  in  illa  defectum. 
Sic  docemur  alium  usum,  cui  renes  inserviunt, 

H 

esse,  ut  hoc  principium  per  functionem  alteram 
abstractum,  adaequetur.  Intimae  connexiones 
quae  sese  inter  respirationis  functionem  ac  uri¬ 
nae  secretionem  ita  ostendunt,  attentione  per¬ 
dignae  mihi  videntur,  quippe  exponit,  quod 
nulla,  (ut  antea  probavimus,)  alia  hypothesis 
explicare  potuit,  ex  qua  fonte  derivatur  carbo  - 
nium  quod  tanta  copia  per  pulmonem  excer¬ 
nitur. 

Ex  abis  quae  urinam  constituunt,  ammonia 
fere  sola  ex  sanguinis  principiis  animalibus  nas¬ 
ci  potest;  et  hujus  alkali  generatio  ad  eadem, 
ac  urea,  efficienda  contribuerent. 

Opinio  Berzelii  quae  ducit  acida  sulphuri- 
cum  atque  phosphoricum,  necnon  calcem  cum 
aliis  quibusdam  quae  in  urina  adsunt,  ex  ele¬ 
mentis  quo  tempore  renibus  secernuntur  con¬ 
junctis  formari,  nequaquam  satis  esse  rata  mi¬ 
hi  videtur ;  quippe  mente  facile  fingi  potest, 
ea  in  sanguine  formata  esse  copia  ita  parva  ut 
degi  non  possint,  etiamsi  in  urina,  quae  materias 
tales  salinas  amovet  ex  corpore  omnes,  accu¬ 
mulata  colliguntur. 

Humorum  multiplex  illud  genus  secreto¬ 
rum  quibus  mucus  principium  est  praecipuum, 
salivam,  quod  ex  membranis  mucosis  secerni- 

tur,  lachrymas,  ac  nonnulla  alia  complectens, 
mihi  spectandum  est.  Nil  certi  de  mutatione 
in  sanguinem  ab  his  secretis  effecta  colligi  po¬ 
test,  quia  dictu  difficile  est  quatenus  ex  corpo¬ 
re  revertt  omninb  excernuntur,  et  praesertim 
quia  de  muci  constitutione  nondum  certiores 
facti  sumus.  Gelatinae  quam  ullo  principio 
alio  propius  refert,  quippe  plus  oxygenii,  mi- 
nusque  carbonii,  quam  principia  sanguinis, 
continet.  Verisimile  ergo  videtur,  carbonium, 
perinde  ut  humores  qui  mucum  continent  e 
sanguine  secernantur,  superfluum  superesse; 
adeo  ut  fons  indicetur  alia  ex  qua  carbonium 
per  spiritum  emissum,  trahitur. 

Ex  aliis  secretis  Bilis  tantum,  notatu  digna 
restat.  Licet  hoc  fluidum  semper  a  chemicis 
admodum  attente  animadversum  fuerit,  tamen 
opiniones  chemicorum  discordes  nos  constitu¬ 
tionem  ejus  nequaquam  accurate  scire  osten¬ 
dunt.  Si  fides  Beiizelii*  experimentis  ha¬ 
benda  est,  quae  ob  ejus  in  arte  praestantiam  ad 
verum  proxime  accedere  ducantur,  invenimus 
principium  istud  quod  Picromel  dicitur,  ani- 


*  Vide  Thomson’s  System  of  Chemistry,  6th  Ed.  Vol  IV. 

male  fere  solum  esse  quod  in  Bile  offenditur. 
Hujus  materias  peranalysin  constitutione  cog¬ 
nita,*  sic  cum  sanguine  confertur,  (numero¬ 
rum  particulis  minimis  omissis,  maximis  in  in¬ 
tegros  conversis  :) 


Elementa. 

Picromellis 

Rationes. 

Sanguinis 

Principiorum 

Rationes. 

Prioris 

Excessus. 

Posterioris 

E*cessus. 

Carbonium  - 

54. 

53 

1 

0 

Hydrogenium 

2 

7 

0 

5 

Oxygenium  - 

44 

21 

23 

0 

Nitrogenium  - 

0 

19 

0 

19 

Totum  - 

100 

100 

24 

24 

In  hac  collatione  hasc  praecipue  notanda  sunt : 
lm°.  I3ilis  secretio,  minime  ut  alia  quae  se¬ 
cernuntur,  carbonium  in  sanguine  facit  redun¬ 
dare,  sed  id  ex  corpore  etiam  amovet,  adeo 
parce  vero  ut  probe  negligere  possimus. 

2do-  Jecur  haud  ut  quibusdam  videtur  san¬ 
guini  hydrogenium  demere  potest,  nam  bilis 
hydrogenii  copiam  quam  sanguis  multo  mino¬ 
rem  continet.  Vanum  foret  persequi  liydro- 


*  Annals  of  Philosophy,  Vol.  XIV, 

genii  et  oxygenii  in  sanguine  ac  in  secretis  ra¬ 
tionem,  quippe  ita  facile  sub  aquae  forma  cor¬ 
pus  vel  relinquunt  vel  ingrediuntur,  ut  nil  cer¬ 
ti  de  munere  variarum,  quod  ad  ea  attinet,  se¬ 
cretionum  nosci  possit. 

3t,0>  Si  animadvertamus  nullum  esse  azoti- 

*  .  _ 

um  in  Picromelle,  uream  autem  magna  copia 
esse  praeditam,  patebit  de  bilis  urinaeque  secre¬ 
tionibus,  alteram  adjuvare  ad  alterius  in  san¬ 
guinis  constitutionem  effecta  aequanda,  adeo 
ut  libramen  servetur. 

Talis  esse  videtur  concordia  quae  inter  at¬ 
tentione  digniores  functiones  istas  secretionis 
atque  respirationis  in  corpore  sano  valet,  et 
comparatione  ulterius  extensa,  ratio  regularis 
permanet  si  una  plusve  ex  his  functionibus 
quovis  modo  variantur.  Aucta  ergo  urinae  se¬ 
cretio  ob  frigus  corpori  admotum,  acidum  car- 
bonicum  e  pulmonibus  solito  copiosius  exhala¬ 
tum  simul  comitatur.*  Dum  cibus  concoqui¬ 
tur,  omnia  quae  secernuntur  uberius  solito  pro¬ 
fluunt  :  Ratio  acidi  carbonici  quod  in  spiritu 
adest,  aeque  major  evadit.f 


*  Crawford  on  Animal  Heat. 
t  Lavoisier  ct  Seguin,  Mem.  de  1’Acad. 

Idem  quoque  dicendum  est  de  exercitatione 
aliisque  rebus  quibus  vicissitudines  cum  salute 
convenientes  moventur. 

Quae  dixi  de  effectu  chyli  assimilati  in  san¬ 
guinis  constitutionem,  Doctoris  Fyee*  experi¬ 
mentis  confirmantur;  ex  his  enim  ostenditur 
acidi  carbonici  quantitatem  inter  spirandum 
emissam,  diaeta  vegetabili  imminutam  esse. 

His  omnibus  quae  mire  adeo  inter  se  consen¬ 
tiunt  cum  theorea  respirationis  comparatis,  no¬ 
bis  videtur  ulterius  conjectare  de  sede  propria 
ubi  principia  quibus  humores  secreti  abundant, 
formantur.  Nil  nunc  dicere  volo  de  actione 
qua  vires  vitales  haec  principia  conficiunt :  mi¬ 
hi  sat  est  notare  opus  esse  inter  alia  ut  carbo- 
nium  prius  abstraheretur  quam  sanguinis 
principia  in  ea  vertantur ;  hoc  autem  amovere, 
oxy genium,  inter  spirandum  absorptum,  ob 
attractionem  suam  chemicam  valeat ;  et  hocce 
modo  viribus  vitalibus  in  his  formandis  opitu¬ 
lari  queat.  Nisi  de  ureae  secretione  nil  ultra 
dicere  possum.  Hoc  principium  ut  a  Dum  as 
et  Prevost|  ostenditur,  in  sanguine  anima- 


*  Ann.  of  Philosophy,  XIV. 
f  Bibliotlieque  Universelle,  1821. 

lium  renibus  suis  orbatorum  inveniri  potest. 
Verisimile  ide6  fit  uream  in  vasis  omnibus  san- 
guiferis  nasci  et  renes  hanc  segregare  vi  ista  a 
Bichat  vocata  “  contractilite  insensible  orga- 
“  nique,”  quse  in  vasis  se  manifestat. 

Rebus  ut  proposui  contemplatis,  urea  ha¬ 
benda  est  sanguinis  principiorum  residuum  in¬ 
utile  quod  post  castera  secreta  atque  carbonium 
respirationis  ex  iis  elaboratum,  superest. 
Propter  hoc  igitur  non  nobis  licet  existimare 
humores  qui  usui  praecipuo  in  corpore  ulterihs 
inserviunt  loco  eodem  formari :  tamen  ut  res  a 
nobis  jam  noscuntur,  minime  negandum  est 
picromel,  mucum,  &c,  nascenti  quasi  conditione 
in  sanguine  posse  inesse,  dum  in  forma  pro¬ 
pria  suorum  organorum  secernentium  ope 
perfecte  sejunguntur. 

m.  de  phenomenis  quje  ex  sanguinis 

MUTATIONIBUS  PROVENIUNT \ 

SEU 

ANIMALIUM  CALORIS  THEOREA. 

Haud  necesse  est  aliquid  disceptare  de 
Theorea  illa  quam  de  animalium  tepore  propo¬ 
suit  Doctor  Crawford  ;  quippe,  cum  Doctoris 
Johannis  Davy  experimenta  eam  subvertere 

ducantur,  patebit,  ea  quantumcunque  sint  le¬ 
via,  quae  contra  respirationis  rationem  qua  in¬ 
nititur  ipse  objici,  hanc  hypothesin,  adeo  infir¬ 
matam,  omnino  redarguere.  Mihi  haud  spati¬ 
um  est  ut  de  disciplinis  variis  quae  de  hac  re 
vel  valebant  vel  nunc  florent  dicam;  atque 
meis  in  exponendis  sententiis,  opus  est  ut  bre¬ 
vis  essem.  Hae  vero  a  me  jam  summatim  con¬ 
siderandae  et  postea  cum  aliorum  ipsiusque  ex¬ 
perimentis  conferendae  sunt, 

Oxygenio  cum  carbonio  se  conjungente,  ca¬ 
lorem  semper  gigni,  omnes,  ut  opinor,  conce¬ 
dunt.  Phenomena  respirationis  manifeste  os¬ 
tendunt  conjunctionem  in  vivo  corpore  talem 
perpetub  progredi;  atque  variis  argumentis 
probare  conabar  generis  sanguiferi  omnem  par¬ 
tem,  sed  praesertim  vasa  extrema  et  quae  secer¬ 
nunt,  hujus  conjunctionis  esse  sedem.  In  hoc 
exemplo  ut  in  aliis  ubi  acidum  carbonicum  for¬ 
matur,  calor  necessarie  gignitur.  Nisi  ergb 
aliquid  simili  ita  eveniat  ut  hic  calor  latens  fiat, 
ad  temporem  animalis  corporis  prodendum  ali¬ 
ter  quam  conducere  non  potest.  Nullam  au¬ 
tem  cognoscimus  causam  in  corpore  adesse  quae 
faciat  ut  lateat  calor,  neque  ita  esse  demus, 
nisi  calorem  revera  ex  carbonii  oxygeniique 
conjunctione  in  hoc  exemplo  non  evolvi  osten- 

cet  rem  ita  se  habere  etiam  arbitratum  sit,  ta¬ 
men  argumenta  pro  hac  opinione  mox  consi¬ 
derabo,  atque  nunc  pro  vero  sumam  oxy genii 
cum  carbonio  conjunctionem  in  corpore  anima¬ 
li  caloris  esse  fontem.  Quasri  potest  anne  ca¬ 
loris  animalium  haec  sit  sola  origo,  vel  num  ali¬ 
am  cognoscat  causam  ?  atque,  ut  mihi  videtur, 
nemo  ad  hoc  quaesitum  respondit.  Quamvis 
enim  experimenta  Crawford*  et  Lavoisier| 
illam  sententiam  comprobare  videbantur,  ta¬ 
men  investigationes  quaedam  recentiores  Pari¬ 
siis:}:  institutae  indicant  mutationes  aeris  ex  res¬ 
piratione  effectas  ad  corpus  calefaciendum 
prorsus  impares  esse. 

Periculorum  summis  adeo  inter  se  confligen¬ 
tibus  neglectis,  diu  putabam,  adhucque  credo, 
quod  tantum  oxy  genii  et  carbonii  quantum  in 


*  On  Animal  Heat. 

+  Mem.  de  1’Acad.  &c.  1783. 

%  Dulong,  Journ.  de  Physiologie,  1825.  Optima 
de  hac  re  facta  experimenta  sunt  ea  quae  summa  cura 
instituit  Dom.  Despretz.  (Vide  Journ.  de  Physiologie , 
Avril ,  1824.)  Haec  autem  mirum  in  modum  cum  opinione 
quam  supra  profero  quadrant.  Secundum  ea  enim  acido 
carbonico  genito  caloris  animalium  pars  maxima  (circiter 
nempe)  tribui  posset ;  at  de  causa  '-eliquii  ( x^ftr )  a(^“ 
huc  quaerendum  erat. 

corpore  conjungitur  minime  satis  caloris  prae¬ 
beret,  ut  corpus,  quod  semper  frigoris  vi  ex  e- 
vaporatione,  radiatione,  conductioneque,  obji¬ 
citur,  calescat.  Haud  equidem  dubito  quin 
corporis  calor  partim,  praecipue  fortasse,  ex  che- 
mica  hac  consociatione  oriri  possit ;  quippe  ve¬ 
ro  una  est  tantum  mutationum  plurium  qui¬ 
bus  materiae  multiplices  in  principia  simplicio¬ 
ra  resolvuntur,  sic  forsan  pars  tantum  est  mo¬ 
dorum  quibus  corporis  temperies  foveatur  :  Ut 
magis  distincte  eloquar  :  Principia  cuncta  ani¬ 
malia  quorum  constitutio  nota  est,  quae  in  hu¬ 
moribus  deprehenduntur  secretis,  uti  urea  ac 
Picromel,  quam  fibrina  et  albumen  ex  quibus 
comparantur,  simpliciora  sunt,  paucioribusque 
ex  atomis  conflantur.*  Sicut  autem  notum 
est  materias  compositas  dum  fermentant  pu- 
trentque,  atque  ita  in  corpora  simpliciora  re¬ 
solvuntur,  calorem  edere, — ita  opinor  idem 
phenomenon  ex  mutationibus  paribus  vi  vitali 
motis  provenire. 

Haec  nequaquam  hypothesi  mere  innitun¬ 
tur  ;  sed  mihi  in  mentem  venerunt  cogitanti 
de  experimentis  variis  quae  nunc  narrabo. 


*  Thomson’s  System  of  Chemistry,  Vol.  IV.  p.  407,  412, 
418,  421. 

Ut  certiorem  me  facerem  arme  sanguinis 
mutationes  extra  corpus  effectae  calorem  gig¬ 
nere  queant,  plura  feci  experimenta.  Haec 
me  coarguerunt  calorem  gigni,  non  modo 
dum  oxygenium  sanguis  absorbet ;  sed  e- 
tiam,  propter  frigescendi  rationem  tardatam, 
per  paucas  postea  horas.  Ex  iisdem  quo¬ 
que  globulos  rubros  partes  sanguinis  esse 
quae  it k  calorem  praecipue  valebant  movere,  in¬ 
veni;  quemadmodum  has  maxime  esse  vitae 
necessarias  Prevost  et  Dumas*  monstrave¬ 
runt. 

Experimenta,  quae,  ut  appareat  quantum 
valent  cerebrum  genusque  nervosum  in  calore 
animalium  gignendo,  instituta  sunt,  jam  sum- 
matim  nobis  recensenda ;  atque  ex  his  nulla  at¬ 
tentione  digniora. quam  illa  quae  summo  inge¬ 
nio  Dominus  Brodie|  peregit.  Haec  osten¬ 
dunt,  animalia  quorum  vis  nervosa,  sive  de- 
collatione,  sive  veneno  quod  vitam  animalem 
unicam  extinguit,  erat  deleta,  ope  inflationis 
pulmonum  minime  calorem  suum  servare ; 
etiamsi  aer  ut  solito  mutabatur  :  insuper  quo¬ 
que  urinae  secretionem  in  his  exemplis  deesse 


*  Bibliotheque  Universelle,  1821. 
+  Phil.  Trans.  1811  et  1812. 

invenit.  Hinc  vero,  ut  Domino  Brodie  vide¬ 
tur,  colligi  potest,  respirationem  ad  calorem 
corporis  gignendum  nil  conferre. 

His  contra  animalium  caloris  rationem  che- 
micam  objectis  ita  responsum  fuit :  Respira¬ 
tio  haud  ita  ad  amussim  arte  perfici  potest,  ut 
aeris  justa  quantitas  injiceretur  ;  atque  ide6 
quod  functio  a  norma  discedit,  vis  ejus  calefa¬ 
ciens  obstaretur. 

Etiamsi  constet  hoc  argumentum,  si  verum 
esset,  vix  Domini  Brodie  conclusiones  in  du¬ 
bium  vocare ;  tamen  quatenus  validum  sit  no¬ 
scere  volui,  atque  sequentia  experimenta  feci. 

/ 

Exp.  I. — In  parvum  cuniculum  peractum. 
Temperies  in  recto  102^°  aequabat.  Temperi¬ 
es  loci  erat  58°. 

Per  tracheam  nudatam  et  incisam  ope  follis 
inflantis  respiratio  facta  est. 


Min.  Temp. 

Calor. 

Min.  Temp. 

Calor. 

Min.  Temp. 

Calor. 

0 

10IJ° 

8 

99|° 

12 

99° 

5 

100° 

10 

101° 

15 

99i° 

Exp.  II. — Cuniculus  magnus,  in  cujus  recto 
calor  aequabat  98°,  hujus  experimenti  res  erat. 

Respiratio  arte  facta,  quantiim  fieri  potuit, 
functioni  naturali  assimilabatur :  Temperies  ut 
sequitur  notabatur. 


Min. 

Min. 

Min. 

Temp. 

Calor. 

Min. 

Calor. 

Temp. 

Calor. 

Temp. 

Calor. 

0 

971° 

6 

97i° 

10 

97|° 

15 

98° 

5 

97° 

8 

97£° 

12 

98° 

Inflatione  artificiosa  tunc  intermissa  spiritu¬ 
que  naturaliter  tracto,  temperies  nil  ultra  au¬ 
gebatur. 

Experimentis  iteratis,  eadem  pariter  evene¬ 
runt. 

Notatu  dignum  est,  calorem,  arteria  aspera 
incisa,  minui ;  atque  postea  idem  semper  eveni¬ 
re,  cum  cruciaretur  animal,  reperi.  Hoc  au¬ 
tem  cum  iis  quae  Bichat*  narrat,  sanguinem, 
scilicet,  eorum  qui  ferro  chirurgi  subjiciuntur 
haud  rite  arteriosum  fieri,  bene  congruit. 

Variationes  quas  sustinuit  temperies  modo 
quo  respiratio  artificiosa  perficiebatur  plane 
tribuendae  esse  videntur  :  Si  enim  maxima  cu¬ 
ra  et  aequabiliter,  temperies  vel  haud  vicissitu- 


*  Recherches  sur  Ia  Vie  et  la  Mort,  &c. 

dinem  tulit,  vel  ad  gradum  norraum  augeba¬ 
tur  ;  opere  autem  '  non  assidue  adhibito,  im¬ 
minuebatur. 

Ex  his  ergo  experimentis  liquet,  respiratio¬ 
nem  ita  arte  sustineri  posse,  ut  animalis  corpus 
nequaquam  frigescat. 

-1T8B  jUi/fU  *  [ 'r  ||  i  ffiv 

Legallois*  quoque  Domini  Biiodie  expe¬ 
rimentis  objecit,  cuniculos  sanos  in  positione 
eadem  diu  retentos,  pras  frigore  mori  ;  et  hanc 
ob  causam  animalia  tam  tenera  experimentis 
non  esse  idonea. 

Praeter  haec,  non  hercle  magni  ponderis, 
quae  contra  modum  quo  Dom.  Brodie  sua  per¬ 
fecit  experimenta  objecta  sunt,  ipsa  quoque 
experimenta  physiologis  celeberrimis  iterata 
minime  respondebant. 

Dominus  Legallois|  Parisianus  Doctor- 
que  HalesJ  Americanus  ex  indagationibus 
suis  collegerunt  animalia,  quorum  vis  nervosa 
destructa  erat,  tardius  frigescere  si  inflatio  pul- 


*  Diss.  sur  la  Chaleur  Animale, — Ann.  de  Chimie  et  Phy- 
sique. 

f  Diss.  suprsi  cit. 
t  Med.  and  Phys.  Journal,  1814. 

monum  adhibita  est  quam  si  haec  omittebatur ; 
teporemque  etiam  revera  amissum  sanguinis 
circuitus  viribus  fractis  tribuendum  esse.  Ex¬ 
perimenta  verb  quas  magna  cura  peregit  Dom. 
Chossat*  hanc  conclusionem  plane  erroneam 
esse  ostendunt  ;  animalis  enim  refrigerationem 
post  vim  nervosam  deletam  nequaquam  san¬ 
guinis  circuitui  respondere  probant.  Experi¬ 
mentorum  vero  illi  effectus  qui  ad  animalium 
decollatorum  refrigerationem  meram  spectant, 
investigationibus  Doctoris  Wilson  Philip  et 
Doctoris  Hastings|  firmantur,  ex  quibus 
constabat  refrigerationem  inflatis  pulmonibus 
tardari ;  quamvis  Domini  Brodie  sententise, 
vim  nempe  nervosam  ad  calorem  animalium 
gignendum  necessariam  esse,  ille  accedit. 

Nuperrima  de  hac  re  experimenta  a  Docto- 
re  Chossat^:  in  eximio  suo  commentario  nar¬ 
rantur.  Operi  hujus  auctoris  ipsi  relego  ut 
patescat  ratio  qua  tam  eleganter  nexum  inter 
genus  nervosum  teporemque  animalium,  nervo 


*  Mem.  sur  1’Influence  du  Systeme  Nerveux  sur  la  Cha- 
leur  Animale,  1820. 

f  Experimental  Enquiry  into  the  Laws  of  the  Vital 
Functions. 

t  Op.  jam.  cit. 

sympathetico  magno  praecipue  pendere,  inda¬ 
gavit.  Ex  experimentis  tunc  invenit,  animal, 
si  functio  nervi  sympathetici  deleta  fuerit, 
sive  plexu  semilunari  contuso,  sive,  perfec¬ 
tius,  aorta  thoracica  colligata,  tam  cito  per 
totum  corpus  frigescere,  aeque  apud  gulam 
ac  rectum,  quam  si  cerebrum  ipsum  abolitum 
esset.  Dom.  Chossat  praeterea  quod  protulit 
Brodie  de  secretorum  post  nervos  laesos  de¬ 
fectu  comprobavit,  atque  haec  insuper  dixit  : 
“  Toutes  les  lesions  du  systeme  nerveux  qui 
“  affaiblissent  le  degagement  de  la  Chaleur 
<6  Animale,  agissent  sur  les  secretions  d’une 
“  maniere  analogue.” 

Haec  sunt  maxumi  momenti  facta  quae  in 
libris  a  me  perlectis  colligere  potui.  Prius¬ 
quam  haec  cum  opinionibus  meis  de  animalium 
caloris  origine  conferre  instituam,  mea  experi¬ 
menta  memorare  volo,  istis  tantum  selectis 
quae  maxima  cura  gerebantur,  et  quorum  ef¬ 
fectus  planissime  constabant. 

Observationes  variae  me  certum  fecerunt 
experimenta  sigillatim  facta,  atque  inter  se  col- 
lata,  semper  errori  obnoxia  esse ;  quantumcun¬ 
que  enim  diversa  animalia  similitudinem  mag¬ 
nitudinis,  coloris,  temperieique,  inter  se  habe¬ 
ant,  tamen  ratio  refrigerandi  multum  variat. 

Mihi  ergo  visum  est  conclusiones  certiores  at¬ 
que  errore  magis  vacuas  me  consecuturum,  si 
in  singulis  animalibus  temperiei  vicissitudines, 
accuratius,  crebriusque  observarem.  Neque 
exitus  spem  meam  fefellit. 

Exp.  III.  Cuniculus  parvus  res  erat. 

Temp.  (loci  =  58°)  in  recto  =  99° ;  et  post 
asperam  arteriam  incisam  atque  fistulam  ei  ac¬ 
commodatam  —  98°.  Vasis  colli  ligamine 
communi  inclusis,  caput  cervicibus  abscinde¬ 
batur,  statimque  inflatio  pulmonum  institueba¬ 
tur.  Calor  in  recto  erat  ut  sequitur ; 


Min. 

Temp. 

Calor. 

Min. 

Temp. 

Calor. 

Min. 

Temp. 

Calor. 

Min. 

Temp. 

Calor. 

3 

$6J° 

17 

96° 

27 

96° 

35 

95° 

5 

96}° 

20 

96° 

28 

95|° 

38 

94° 

7 

96|° 

23 

96° 

30 

95° 

40 

93i° 

10 

96 1 

24 

95f 

32 

95° 

Exp.  IV.  Cuniculo  adulto  usus  sum.  Ante 
tracheam  incisam,  calor  in  recto  erat  102^°, 
post,  100^°.  Decapitatio  et  inflatio  ut  in  Exp. 
postremo ; 

Min. 

Min. 

Min. 

Min. 

Temp. 

Calor. 

Terap. 

Calor. 

Temp. 

Calor. 

Temp. 

Calor. 

5 

101° 

12 

101° 

20 

100° 

30 

98i° 

7 

101 1° 

14 

101° 

25 

99f 

35 

97 

10 

101° 

16 

100i° 

27 

99° 

40 

97 

Perfecta  respiratio  et  temperies  magna  avium 
mihi  spem  fecerunt  varietates  sese  facilius  in¬ 
dicaturas.  Propterea  experimentum  sequens 
cum  Gallina  domestica  faciebatur. 

Exp.  V.  Temperies  loci  =  58°,  in  recto  = 
108°. 

Tubulo  follis  quo  pulmones  inflabantur  in 
asperam  arteriam  inserto,  et  collo  ligatura 
valida  arcte  circumvincto,  caput  intra  verte¬ 
bras  secundam  et  tertiam  cervicis  praecisum 
est.  Corpus  per  quinque  minuta  temporis 
post  vehementer  convulsum  erat.  Dum  pul¬ 
monum  inflatio  exercebatur,  calor  erat : 


Min. 

Temo. 

JL 

Calor. 

... 

M  m. 

Temp. 

Calor. 

Min. 

Temp. 

Calor. 

Min. 

Temp. 

Calor. 

1 

106° 

9 

108° 

21 

1C6T 

31 

105° 

3 

107° 

12 

1071° 

24 

1051° 

33 

105° 

4 

107° 

15 

107° 

27 

106° 

35 

104£° 

6 

108° 

18 

106A° 

30 

104° 

40 

103° 

Etiamsi  temperies,  utroque  ex  his  experi¬ 
mentis  peracto,  haud  paululum  diminuta  erat, 
tamen  in  omni  exemplo  inflatio  pulmonum  re¬ 
frigerationem  tardavit,  et  revera  aliquantulum 
corporis  calorem  adauxit ;  atque  in  experimen¬ 
to  postremo,  paulisper  eum  perfecte  instaura¬ 
vit. 

Dum  Galvanismi  ad  quasdam  secretiones  oh 
vim  nervosam  deficientem  suppressas  restitu¬ 
endas  facultatem  considerabam,  cogitabam  ex¬ 
periri  anne  calorem  animalem  quoque  sustine¬ 
re  possit. 

Exp.  VI.  Loci  temp.  =  30°. 

Res  cuniculus  adultus  erat,  in  cujus  recto 
calor  100°,  et  post  tracheam  dissectam  fistulam¬ 
que  insertam,  erat  99°.  Vasis  ligamine  circa 
collum  constrictis,  caput  sub  atlante  erat  trun¬ 
catum,  atque  inflatio  illico  inchoata  est.  Ca¬ 
lor,  tunc  96°  erat,  ac  idem  per  5'  perstabat. 
Galvanismus  ibi  per  netum  metallicum  nega¬ 
tivum  in  medulla  spinali  cervicis  insertum,  po- 
sitivumque  super  abdomen  inferius  rasum  at¬ 
que  lamina  stanni  madefacta  opertum,  adhibi¬ 
tus  est.  Vis  galvanica  talis  erat  ut  ungues 
anteriores  subsultent,  quae  primum  per  la- 

mellarum  paria  tribus  unciis  superficiem  ex¬ 
tensam  praebentium,  duodecim,  mox  sensim 
ad  quadraginta  multiplicata,  excitabatur.  In¬ 
flatione  aequabiliter  sustenta,  et  Galvanismo 
admoto,  calorem  sic  notavi ; 


Min. 

Temp. 

Calor. 

Min. 

Temp. 

Calor. 

Min. 

Temp. 

Calor. 

Min- 

Temp. 

Calor. 

5 

97° 

14 

97° 

21 

96° 

30 

94° 

•  7 

96J° 

16 

97° 

2  3 

95° 

33 

931° 

10 

97° 

18 

97° 

2  5 

94|° 

12 

97° 

20 

96^ 

28 

94° 

Galvanismus  primo  calorem  evolvisse  vide¬ 
batur,  refrigeratio  autem  rapidius  solito  succes¬ 
sit,  quae  forsan  evaporationi  ex  humidis  abdo¬ 
minis  parietibus  aliquatenus  tribuenda  est. 

Notatu  dignum  est  vesicam  urinariam  post 
mortem  in  hoc  experimento  urinae  esse  peni¬ 
tus  vacuam,  licet  per  experimentum  nulla  red¬ 
deretur.  Nescio  quo  pacto|hoc  explicari  potest, 
nisi  aura  galvanica  quovis  modo  ut  urina  quae 
ante  experimentum  secreta  erat  per  vesicam 
transudet,  efficit. 

Exp.  VII.  Temperies  coeli  =  50°. 

Cuniculus  magnus,  Temp.  cujus  recti  — 
102°,  et  post  tubulum  tracheae  affixum  ==  101°, 

huic  experimento  subjectus  est.  Olei  amyg¬ 
dalorum  amarorum  pauxillum  in  femus  inci¬ 
sum  erat  insertum.  Post  5'  calor  recti  erat 
100§°,  post  10'  =  100°.  Circiter  20'  a  vene¬ 
ficio,  bestia  convulsionibus  atque  opisthotono 
proclivitate  et  anhelitu,  torquebatur,  atque  mi¬ 
nutis  quinque  post  mortuus  est.  Galvanismus 
tunc  ut  in  postremo  experimento,  polis  tan¬ 
tum  reversis,  admovebatur:  Inflatio  pulmonum 
haud  rite  perficiebatur  ob  pectoris  musculo¬ 
rum  rigiditatem.  Calor  post  galvanismum 
adhibitum  ita  notabatur. 


Min. 

Temp. 

CaR>r. 

Min. 

Temp. 

Calor. 

Min. 

Temp. 

Calor. 

Min. 

Temp. 

Calor. 

1 

96i° 

15 

96° 

35 

931° 

50° 

931° 

5 

96° 

22 

95° 

40 

93° 

55 

93° 

10 

95° 

30 

94° 

45 

94° 

60 

92|° 

Mihi  visum  est  calorem  bis  augeri  conatibus 
quibus  inflatio  perfectius  efficiatur.  Aliquid 
urinae  turbidae  in  vesica  inventum  est. 

Exp.  VIII.  Hoc  experimentum  feci  ut 
noscerem  quantum  singulatim  efficiant  inflatio 
pulmonum  ac  galvanismus  in  calore  gignendo. 

Temp.  loci  =  48°.  Gallo  domestico  in  hoc 

experimento  utebar.  Calor  in  recto  =  i  07±° : 
et  IO'  post  tubulum  tracheas  accommodatum 
=  106°.  Caput  tunc  praecisum  est.  Vis  gal- 
vanica  parium  duodecim  ad  viginti  quatuor 
leviter  instructorum,  alae  musculos  aliquantu¬ 
lum  contrahens,  ad  intervalla  dum  pulmones 
inflabantur  admota  est,  sicuti  literae  in  sequen¬ 
ti  tabula  cum  eo  quod  in  temperiem  efficieba¬ 
tur  ostendunt.* 


1 

Quae  usa 
sunt. 

Tempus. 

Calor. 

Quae  usa 
sunt. 

Tempus. 

Calor. 

Quae  usa 
sunt. 

Tem¬ 

pus. 

Calor. 

R. 

In  1' 

105 

R.  &G. 

16' 

105° 

R. 

30' 

103° 

R. 

5' 

104° 

R.&G. 

18' 

105° 

R. 

33' 

1021° 

R.  &  G. 

r 

105° 

R.  &  G. 

20' 

106° 

R.&  G. 

35' 

102° 

R.  &  G 

9' 

106° 

R.&G. 

22' 

106° 

R.  &  G. 

37' 

102i° 

R.  &  G. 

10' 

106° 

R.  &  G 

25' 

105\0 

R.  &  G. 

40' 

102° 

R. 

12' 

10  6° 

R.&G. 

27' 

10  5° 

R. 

14/ 

1051° 

0  0 

29' 

104° 

Quoniam  respiratio  artificiosa  aquabiliter  per 
29'  perficiebatur,  temperiei  varietates  per  hoc 
tempus  galvanismo  attribui  debent ;  quo  ad¬ 
moto,  temperies  aucta  plane  et  certe  successit. 


*  Literae  R.  et  G.  quum  Respiratio,  et  Galvanismus 
admoti  sunt,  denotant. 

Talis  depressio  tum  galvanismi,  tum  respira¬ 
tionis  cessationi  sequuta  est,  ut  calor  pristinus 
non  recuparetur. 

Si  autem  generales  omnium  experimento¬ 
rum  effectus  cum  sententiis  de  respiratione  te¬ 
poreque  animalium  prolatis,  conferamus,  eos 
non  modo  cum  eis  quadrare  sed  quoque  confir¬ 
mare  patebit.  Neque  quidem  fieri  nequit,  ut 
theorea  nostra  cum  conclusionibus  Domini 
Brodie  extremis  consentire  faciatur. 

Acidum  carbonicum  in  spiritu  efflatum  mo¬ 
do  in  sanguine  erat,  qui  multum  ejus  contine¬ 
re  experimentis  monstratus  est.  Solita  igitur 
hujus  gasis  quantitas  per  semihoram  primam 
emitti  possit,  dum  satis  haud  revera  formabatur 
ad  teporem  corporis  servandum.  Parum  aut 
nullum  acidi  carbonici,  ubi  vis  nervosa  deleta 
est,  formari,  eo  verisimilius  videtur,  quia  secre¬ 
tiones,  quas  carbonium  ad  hanc  rem  suppedi¬ 
tare  ostendi,  deficiebantur,  et  porro  quia  ut  a 
Legallois*  inventum  est,  sanguis,  in  corpo¬ 
ris  tali  conditione  non  rite  fit  venosus. 

Hoc  ipso  processu  quoque,  secretione  nem- 


*  Ann.  de  Cliimie  et  de  Physiquc,  T.  IV. 

pe  humorum  corporis  remoto,  tollitur  simhl 
altera,  ut  nobis  videtur,  caloris  origo. 

Si  ergo  Domini  Brodie  experimenta  quae 
effectus  adeo  extremos  indicaverunt,  quovis 
modo  explicari  possunt,  minime  erit  difficile 
reddere  rationem  phenomenorum  illorum,  cum 
quae  physiologi  a  me  citati  observaverunt,  tum 
quae  ipse  narravi. 

Quippe  nullus  horum  scriptorum  eadem  ac 
Dom.  Brodie  ex  suis  experimentis  collegit ; 
necesse  est  aliquem  errasse;  sicuti  vero  in 
mente  hominis  hoc  natura  insitum  est,  ut  illi 
credatur  quod,  ccc teris  paribus,  auctoribus  plu¬ 
rimis  defenditur,  experimentis  meis  prorsus 
neglectis,  maxime  in  iis  confidere,  qui  mutuo 
inter  se  consentiunt,  haud  equidem  haesito.* 
Re  igitur  ita  contemplata,  vel,  respirationis 
sanguinisque  circuitus  functionibus  vis  caloris 


*  Hoc  quoque  Domini  Brodie  experimentis  objici  po¬ 
test  }  eum  scilicet  haud  calorem  notasse,  nisi  minutis  tem¬ 
poris  quindecim,  vel  triginta  vel  amplius  post  caput  erat  ex¬ 
cisum.  Verisimile  autem  est  ex  Doc toris  Chossat  experi¬ 
mentis,  quandam  reactionem  ante  hoc  tempus  concitari,  per 
quam  calor  corporis  paulisper  augeatur  ;  deinde  autem  cito 
imminuatur. 

gignendi  attribuenda  est,  etiamsi  parva  nisi 
aliis  functionibus  opitulata,  vel,  ut  ii  volunt 
qui  nervis  vim  fer£  omnipotentem  imputant, 
pro  vero  sumendum  est,  calorem,  cerebro  amo¬ 
to,  ex  nervis  qui  in  corpore  supersunt,  prodi. 
Haec  vero  opinio  posterior  probatione  tam  pe¬ 
nitus  caret,  ut  laborare  ad  eam  refellendam 
minime  operae  pretium  foret.  Haud  praetere¬ 
undum  est,  Doctorem  Wilson  Philip  qui 
solus  in  hanc  opinionem  discedit,  ita  de  anima- 

t 

lium  calore  censisse,  ut  haec  ratio  suae  hypo- 
thesi  conveniat.  Ille  habet  calorem  animali¬ 
um  esse  tertium  quid  ex  sanguine  arterioso  se¬ 
cretum  per  vim  nervosam  quam  eandem  ac  au¬ 
ram  galvanicam  esse  vult.  Si  his  verbis  intel- 
ligat  caloricum  merum  solummodo  ex  actione 
tali  nasci,  assero  suam  hypothesin  minime  vel 
cum  calorici  propriis  notis,  vel  cum  sententia 
de  ejus  natura  apud  fere  omnes  hodie  accepta, 
congruere.  Si  vero  concedat  actionem  dictam 
aliis  mutationibus  praeter  calorem  evolutum 
comitari ;  haud  logice  loquitur,  quia  calor  ita. 
evolutus  ab  aliis  mutationibus  sive  chemicis 
sive  mechanicis  sanguinis  principiorum  ;  ne¬ 
quaquam  vero  directe  ab  actione  in  hunc  hu¬ 
morem  hypothetica  nervorum.  Ita  fuisse  in 
Doctoris  Wilson  Philip  experimentis  in 

sanguinem  arteriosum  ope  galvanismi  factis,  ex 
suorum  de  hac  re  scriptorum  perlectione  pa¬ 
tebit.  7  ; 

Omnibus  factis  quae  jam  protuli  considera¬ 
tis,  credo  calorem  animalium  ex  mutationibus 
sanguinis  gigni,  quas  praecipue  ex  functionibus 
secretionis  respirationisque  oriri  ostendere  co¬ 
nabar  ;  sanamque  harum  functionum  peractio¬ 
nem  necessariam  esse  ut  animalis  temperies 
norma  ac  aequabilis  permaneat. 


FINIS, 


